text:
पोखरि लेल सबस पैघ योजना पर काज भेल शुरू
दिल्ली क एकॉन कंपनी बना रहल अछि डीपीआर
दरभंगा । चुनावक एहि मौसम मे बहुत बाहरी लोक सब दरभंगा पहुंच रहल अछि । नेता और अभिनेता क बीच एकटा एहनो टोली दरभंगा पहुंचल अछि जेकरा चुनाव स कोनो संबंध नहि अछि । मुदा इ टोली सेहो दरभंगाक लोक कए एकटा सपना देखा रहल अछि । सब कुछ ठीक रहल त अगिला किछु साल में दरभंगा स लहेरियासराय वोट चला कए पहुंचब संभव भ जाएत । शहरक प्रसिद्ध हराही, दिग्घी आ गंगासागर कए जोडबा लेल बनल प्रस्ताव कए मूर्त रूप देबा लेल काज शुरू भ गेल अछि ।नगर विकास विभागक निर्देश पर दिल्ली स्थित एकॉन कंपनीक इ प्रतिनिधिमंडल पिछला सप्ताह दरभंगा पहुंचल । एकरा अगिला मास तक संपूर्ण परियोजना रिपोर्ट (डीपीआर) सरकार कए सौंपबाक अछि । स्थनीय विधायक संजय सरावगी क एकटा आर प्रयास सफल होइत देखा रहल अछि । एहि परियोजना पर मिथिला में एखन धरिक सबसे पैघ राशि खर्च हेबाक अछि । एकॉन क प्रतिनिधिमंडलक सदस्य बीके सिन्हा कहला जे पोखरिक जल कए साफ करबा लेल एक स दू फुट गाद कए निकालबा प्रस्ताव अछि, संगहि तीनू पोखरिक जल ऐना रिफाइंड कैल जाएत जे ओ ब्लू कलर मे देखबा लेल भेटत । तीनू पोखरि कए जोड़बा लेल 40 स 60 फुट चौड़ा केनाल बनाउल जाएत, जाहि स मोटर वोट आसानी स एक पोखरि स दोसर पोखरिक बीच जा सकत । केनाल क ऊपर दू ठाम पुल बनाउल जाएत जाहि स शहरक यातायात प्रभावित नहि होएत । प्रस्ताव क अनुसार तीनू पोखरि कए जोड़बाक संगहि
पोखरिक कैछर में घाट, महार पर टहलबा लेल बाट, चारूकात रोशनी, बच्चा लेल पार्क आ शौचालय सन किछु मूलभूत सुविधाक सेहो व्यवस्था कैल जाएत । प्रतिनिधिमंडलक एकटा सदस्य कहला जे इ परियोजना तैयार भेलाक बाद दरभंगा देश में पोखरिक जलक्रीड़ा लेल प्रसिद्ध भ जाएत । तीन किमी स लंबा एहि जल मार्ग पर वोटिंग क ओहने आनंद भेटत जेखन नदी बा समुद्र मे भेटैत अछि । एहि परियोजना पर केंद्र और राज्य सरकार दूनू राशि खर्च करत। योजना कए मूर्तरूप लेला पर महज पांच मिनट में स्पीट बोट चला कए दरभंगा स लहेरियासराय पहुंच सकब । ज्ञात हुए जे हराही क सौंदर्यीकरण लेल पिछला साल नगर निगम कए 79 लाख टका भेटल छल, जे आइधरि खर्च नहि भ सकल । एहि राशि कए आब विस्तृत परियोजना मे स्थानांतरिक करबाक प्रस्ताव तैयार कैल जा रहल अछि । एहिना चंद्रधारी संग्रहालय परिसर मे स्थित संगीतमय फव्वारा लेल भेटल राशि सेहो नगर निगम मे एक साल स राखल अछि । निगम क अधिकारी के अनुसार चुनाव क बाद एहि लेल इ-टेंडर कैल जाएत। एहन मे उम्मीद कैल जाए जे पिछला कई दशक स जे सपना दरभंगा देख रहल छल ओ अगिला किछु साल मे पूरा भ सकैत अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


c: text/html

text:
Tuesday, May 15, 2012
अन्ध विश्वास- सन्दीप कुमार साफी
-काकी गोर लगै छियनि, बैसथु।
-के, उड़ीसावाली कनियाँ।
-हँ काकी, निके रहै छथि।
-की ठीक रहब कनियाँ, तैयो ठीक छी। बुढ़-पुरान भेलौं, हमरा सभकेँ तँ ई पुरबा हवा जान लेबऽ लगैए। सौँसे डाँर ठेहुन बातरससँ कनकनाइए। कोनो दवाइ नै काज करैए।
-आबथि, बैसथु। एक तँ कतेक दिन पर भेँट भेलथियऽ।
-नै कनियाँ। आँगनमे बड्ड काज छै। आइँ यै कनियाँ, भुखनो बच्चा आएल अछि?
-हँ काकी, मरनीक बाबुओ एलखिन।
-कनियाँ बच्चा सभ सेहो एल्न्हि।
-नै काकी। अखैन बच्चा सभक गरमीक परीक्षा चलै छै, तहि दुआरे ओकरा सभकेँ नै अनलिऐ। आब गर्मी छुट्टीमे सभ आम लिच्ची खाइ लए अबै छन्हि।
-आँइ यै कनियाँ, मरनी तँ आब बियाहैवाली भऽ गेल हएत।
-हँ काकी, ओकरे कतौ लड़का ताकै गेल छथिन। काकी माँथ केहेन लागै छनि। आबथु कनी तेल दऽ दै छियनि।
-नै कनियाँ। आइ जाए दिअ, आउर दोसरो दिन आएब।
-माँथ फहराइ छनि तेल बिनु।
-से तँ ठीके कहै छी कनियाँ। हमर रुसना डिल्लीसँ हमरा लए एगो नवरतन तेल ठंढ़ा बला, पाँचटा साबुन नहाइ बला, दू किलो सर्फ पठा देलक, जे माय लगा आ जे किछु घटतौ तँ फोन करिहिएँ।
ने अखैन कनियाँ रवि रायकेँ समय छै, भूसा गर्दा सभ माथमे भरि जाइत छै।
-बड्ड गपशप केलौं कनियाँ, आब कनी जाए दिअ कनियाँ।
-ठीक छै काकी जाथु। हमहूँ भानस करऽ जाइ छी काकी। काकी हिनका भनसा भऽ गेलनि।
-नै कनियाँ। हमहूँ जाइ छी। कनीक पछुआरमे सँ भोरे अरिकौंछ तोड़लिऐ, तकरे चक्का बना कऽ झोरेबै, कनीक आमिल दऽ कऽ। तेहन हमर पुतोहु भेल कनियाँ जे अखैन तक दालि तरकारी नून, से नून-जाउर बना दैए, कहियो अनूने। कहियो अन तीमन नीक नै बनबैए। कनियाँ अहाँकेँ नीक लगैए अरिकौंछ।
-हँ काकी, हमरा सबकेँ ई कतऽ पाबी।
-ठीक छै तऽ हम अपना छोटा नातिन दिया पठा देब बाटीमे। जाइ छी कनियाँ।
…
-बड़की दीदी, बड्ड गप्प सरक्का चलै छलै रुसना माएसँ। की बात छै, अहूँकेँ गुण जादू सिखबाक अछि की?
-नै छोटकी। तोरा सभकेँ यएह पपियाहा मन सभ दिन मन खराप राखै छौ।
-नै यै दीदी। एको महिना नै भेलै, सुगौनावालीकेँ देहपर पाँचटा देवी पठौने छलै। कतेक ओझा गुणी एलै, तखन जा कऽ कनीक अन्न-पानि खाए लगलैए। सभ कहै छै हकल डाइन छै। छोटका बेटाकेँ मारि कऽ सिखलकैए।-छोड़ ई सभ बात। तूँ सभ गामघरमे रहि कऽ अहिना सबकेँ डाइन आउर जोगिन कहै छिहिन। ई सभ अन्धविश्वास छिऐ। समाजमे ईएह सभ बातसँ झगड़ा होइत रहैए आउर एक दोसरकेँ डाइन कहैए।
Posted by Unknown at 11:12 AM
Labels: सन्दीप कुमार साफी
Subscribe to: Post Comments (Atom)

robotstxt: allowed

filter: keep


text:
दरभंगा, मिथिला मिरर-निशांत झा: जिला परिषद् दरभंगा केर अध्यक्ष, उपाध्यक्ष संगहि सब सदस्य आ प्रखंड प्रमुख केर बुधदिन एम. एम. टी. एम महाविद्यालय दरभंगाक सभागार मे मिथिला विभूति सम्मान सँ सम्मानित कयल गेल। जकर अध्यक्षता जिला पार्षद अध्यक्ष श्रीमती गीता देवी केलैन।
अही अवसर पर अखिल भारतीय मिथिला राज्य संघर्ष समिति केर राष्ट्रीय अध्यक्ष डॉ बैद्यनाथ चौधरी ‘बैजू’ सब सदस्य के पाग, चादरि आ माला द सम्मानित केलैन। डाॅ बैजू सब जिला पार्षद सदस्य के स्वागत करैत कहलैन जे, दरभंगा जिलाक जिला पार्षद के सदस्य लोकैन मिथिला राज्य केर निर्माणक प्रस्ताव पारित कय एकटा ऐतिहासिक कार्य केलैन। हिनकर सबहक ई कदम मीलक् पत्थर साबित होयत।
डॉ बैजू मिथिला राज्य केर प्रस्ताव पारित करबा लेल जिला पार्षद अध्यक्ष आ सब सदस्य के आभार प्रकट करैत हुनका सब के साधुवाद देलनि।


text:
Monday, June 10, 2013
करुण हृदयक मालिक महाराज रणजीत सिंह
पंजाब प्रान्तक राजा महाराजामे सँ महाराज रणजीत सिंहक नाम हुनक न्यायप्रियता एवं सुशासनक लेल पसिद्ध छनि| एक समयक गप अछि, महाराज रणजीत सिंहजी अपन प्रजाक सुख दुख देखै लेल घोड़ापर सबार अपन सिपाही संगे राज भ्रमणपर निकलल रहथि |महाराज सेना सहित रस्तापर आगू बढ़ैत रहथि की कतौसँ एकटा पाथर उड़ि कs आबि महाराजकेँ बिच्चे माथपर लगलनि| पाथर लगिते हुनकर माथसँ सोनितक टघार बहए लगलनि| महाराज अपन एक हाथसँ घोड़ाक लगाम पकड़ने, दोसर हाथे चट कपारकेँ दाबि लेलनि |सिपाही सभ पाथरक दिसामे दौड़ल| किछु घड़ी बाद ओ सभ एकटा नअ-दस बरखक फाटल चेथड़ी पहिरने, गरीब नेनाकेँ लेने आएल|महाराजकेँ पुछला उत्तर एकटा सिपाही बाजल जे ई नेना पाथर मारि-मारि कए आम तोड़ै छल, ओहे पाथर आबि कs महाराजक माथपर लागल | महाराज रणजीत सिंह ओइ डरैत नेनाकेँ अपना लग बजा, स्नेहसँ ओकर माथपर हाथ फेरैत एगो सिपाहीकेँ आज्ञा देलनि - "पाँच पथिया आम, दू जोड़ी नव कपड़ा आ सएटा असरफी लए कs ऐ नेनाकेँ आदर सहित एकर घर छोड़ि आएल जाए|
महाराजक आज्ञाक तुरंत पालन भेल | मुदा महाराजक निर्णयकेँ नै बुझि सेनापति, सहास कए कs ऐ तरहक फैसलाक कारण पुछिए लेलक|सेनापतिक प्रश्नक उत्तर दैत महाराज बजलाह -"जखन एक गोट निरीह गाछ पाथर मारला उत्तर फल दs रहल छै तखन हम तँ ऐप्रान्तक राजा छी| हमर प्रजा हमर पुत्र तुल्य अछि, एहन ठाम हम कोना फल देबऽसँ वंचित रहि जाइ | गाछ अपन सामर्थे फल दै छै, हम अपन सामर्थे, ऐमे अजगुतक कोन गप|
एहन उदार, न्यायप्रिय, वात्सल्य आ करुण ह्रदयक मालिक छलाह महाराज रणजीत सिंह |
Subscribe to: Post Comments (Atom)


text:
Warning: substr_count(): Empty substring in /home/zkzmkndv/public_html/wp-content/plugins/ads-for-wp/output/functions.php on line 1274
राजनगर/ मधुबनी : मधुबनी रामपट्टी सड़क कें मण्डल कारागार लग स्थित मिथिला मीट हाउस मे आधा दर्जन अपराधी पहुंच क’ अंधाधुंध फायरिंग क’ देलक। एहि फायरिंग मे रेस्टोरेंट मालिकक मृत्यु भ’ गेलनि। बताओल गेल जे शनिदिन दुपहर मे रामपट्टी दिस सँ छह केर संख्या मे आयल अपराधी उक्त रेस्टोरेंट मे पहुँचल आ ताबड़तोड़ गोलीक बौछार क’ देलक। एहि गोलीबारीक घटना मे रेस्टोरेंट संचालक स्थानीय निवासी संजय यादव गम्भीर रूप सँ घायल भ’ गेलाह। जिनका सदर अस्पताल मधुबनी ल’ जायल गेल। जतय चिकित्सक लोकनि घायल केँ मृत घोषित क’ देलक। घटनाक संबंध मे मृतकक एक गोट परिजन बतौलनि जे स्थानीय एक अपराधी सँ मृतक संजय यादवक दुश्मनी छल। परिजन सभकेँ ओहि अपराधी पर ई घटनाक अंजाम देबाक शंका छनि। राजनगर थाना पुलिस द्वारा लहास कें पोस्टमार्टम कराओल जा रहल छल। एम्हर पुलिस घटनाक बाद अपराधी लोकनि के पता लगाबय मे जुटि गेल छथि। कहल जा रहल अछि जे भूमि विवाद मे ई हत्याकांड भेल अछि।
3,780 total views


text:
व्हिस्की
व्हिस्की किण्वित अनाज मैश से आसवित एक प्रकार क मादक पेय छी। एकर विभिन्न प्रकारसभ के लेल विभिन्न अनाजसभ क प्रयोग कएल जाएत अछी, जाहिमे शामिल अछी जौ, राई, माल्ट राई, गेहूं आर मक्का (मकई) अधिकांश व्हिस्की क सामान्यतः लकडी के पीपे मे पुरान कएल जाएत अछी, जे ओक क बनल होएत अछी, जेकर अपवाद अछी किछ मकई शराब
व्हिस्की दुनिया भर मे अनेक प्रतिस्पर्धी मूल आर अनेक वर्गों तथा प्रकारसभ के साथ विनियमित मद्यसार अछी। विभिन्न वर्ग आर प्रकार क एकीकृत विशेषतासभ छी अनाज क किण्वन आर जल मिलावे से पहले, मकई के लेल अधिकतम ८०% अल्कोहल तक आर अन्य अनाजसभ के लेल ९०% अल्कोहल तक मद्यसार क आसवन प्रक्रिया, ताकि मद्य बनावे के लेल प्रयुक्त अनाज क किछ स्वाद बना राईख सकि आर ओकरा अनाज मध्यम मद्यसार या वोदका के रूप मे वर्गीकृत करै से रोकल जा सके[१] पुरान बनावे क प्रक्रिया के लेल प्रयुक्त पीपे के प्रकार से ही व्हिस्की अपन लगभग ६०% स्वाद प्राप्त करैत अछी।[कृपया उद्धरण जोड़ी] एही लेल आगा क वर्गीकरण प्रयुक्त लकडी आर लकडी क झुलसावे या सेके के मात्रा पर निर्भर करैत अछी।


text:
Friday, April 6, 2012
बाल गुरु
ओम नाम रहै ओहि बच्चाक।
मंशा नाम रहै ओहि बुच्चीक।
दिल्लीक कोनो आवासीय परिसरमे दुनु गोटेक परिवार रहै छलै।
बच्चा रहए मिथिलाक आ बुच्ची रहए पंजाबक। बच्चाक माए गृहणी आ पिता नोकरिहारा। बुच्चीक माए आ पिता दुनू नोकरिहारा।
एह, ओकर पिताक मुरेठा देखैबला रहै छल। मंशाक माए अपन पतिकेँ सरदारजी कहै छलि। मंशाक घरमे ओड़ीसाक एकटा बचिया नोकरी करै छलि, महुआ। वैह मंशाक देख-रेख करै छलि। आवासीय परिसरक घासक पार्कमे मंशाकेँ महुआ आनै छलि।
ओम ओहि पार्कमे अपन माएक संग अबै छल। मंशा आ ओम ओही पार्कमे खेलाइ-धुपाइ छल।
ओमक जन्मदिनमे मंशा अबिते छली। माए ओकरा लेल उपहार कीनि कऽ राखि दैत छलीह। महुआ मंशाकेँ लऽ कऽ समएसँ ओमक जन्मदिनमे पहुँचि जाइ छलीह। ओम आ मंशा दुनूक चारिम बरख पूरल छलन्हि आ पाँचम चढ़ल छलन्हि।
मुदा ओहि आवासीय परिसरमे एकटा बदमाश बच्चा आबि गेल। ओ सभ बच्चाकेँ तंग करए लागल। ओकर नाम रहै सुसेन।
“गै मंशा, दुजुट्टी किए बन्हने छेँ?”
“तोरा की?”
“गै मंशा, मुँह किए फुलेने छेँ?”
“मुँह किए फुलेने रहब?”
“मंशा गै, तोहर दोस ओम किए एहन गन्दा छौ?”
आब तँ मंशाकेँ ततेक तामस भेलै जकर कहब नहि। ओ जोर-जोरसँ बजए लागलि-
“ओम हमर दोस छी। जे एकरा गन्दा कहैए से अपने गन्दा अछि।”
मंशा ओमक हाथ पकड़ने आगाँ बढ़ि गेलि आ सभ गप ओमक माएकेँ कहलकै।
“हम सुसेनपर तमसाइ छलहुँ आ ई चुपचाप ठाढ़ छल।” मंशा ओमक माएकेँ कहलक।
“किए ओम। अहाँकेँ सुसेन गन्दा कहलक आ अहाँ चुपचाप ठाढ़ रहि गेलहुँ।”- ओमसँ ओकर माए पुछलखिन्ह।
“माए, ओ हमरा नै चिन्हैए। नव आएल अछि। तेँ हमरा गन्दा कहलक। जखन ओ हमरा चीन्हि जाएत तँ थोड़बेक गन्दा कहत।”
माए आँखिमे नोर आबि गेलन्हि।
हुनको पहिने तामस आबि गेल छलन्हि जे हमर बेटा किए चुप रहि गेल। ओ सुसेनकेँ किछु कहलक किए नै। मुदा तखने हुनका मंशा देखाइ पड़लन्हि। देखियौ कतेक निश्छल अछि। आ दुनू बच्चाकेँ ओ चुम्मा लेमए लगलीह।
Posted by Unknown at 10:38 AM
Labels: गजेन्द्र ठाकुर
Subscribe to: Post Comments (Atom)


text:
पटना। प्रधानमंत्री नरेंद्र मोदी 25 जुलाई उत्तर बिहार मे एकटा एयरपोर्ट क घोषणा सकैत छथि। प्रधानमंत्री इ घोषणा अपन प्रस्तावित मुजफ़फरपुर दौरा क क्रम मे क सकैत छथि । भाजपा कार्यालय स इसमाद कए भेटल खास समाद के अनुसार पार्टी क कईटा विधायक प्रधानमंत्री स एहि प्रकारक घोषणा लेल आग्रह केलथि अछि। सूत्र क कहब अछि जे प्रधानमंत्री एहि आग्रह पर गंभीरता स लेलथि अछि आ संबंधित मंत्रालय स एहि लेल प्रक्रिया पूरा करबाक निर्देश देलथि अछि।
उल्लेखनीय अछि जे बिहार मे हवाई सेवा कए सुगम बनेबा लेल उत्तर बिहार मे एयरपोर्ट क मांग बहुत दिन स कैल जा रहल अछि। एहन में भाजपा विधायक क इ प्रयास अगर सफल भेल त आगामी विधानसभा चुनाव में उत्तर बिहार मे भाजपा कए एकर लाभ भेट सकैत अछि। ओना राज्य सरकार सेहो एहि लेल केंद्र स कई बेर आग्रह क चुकल अछि। एहन में उम्मीद कैल जा सकैत अछि जे प्रधानमंत्री मुजफफरपुर मे एकर घोषणा क सकैत छथि। ओना इ स्पष्ट नहि अछि जे एयरपोर्ट कोन शहर कए भेटत, मुदा संबंधित मंत्रालय स भेटल संकेत आ दरभंगा क बनल बनायल आधारभूत संरचना कए देखैत इ उम्मीद कैल जा रहल अछि जे प्रधानमंत्री बिहारक सबस पैघ एयरपोर्ट कए सेवा विमान लेल उपलब्ध करेबाक घोषणा क सकैत छथि। ज्ञात होए कि 25 जुलाई क सेहो पहिल बेर पटना-दीघा रेल खंड पर रेलवे सेहो अपन पहिल ट्राइल करबाक विचार मे अछि । एहि रेलखंड पर पहिल बेर ट्रेन क परिचालन होएत । एहि हिसाब स बिहार क लेल 25 तारिख खास दिन होएत ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
आइटिसी लिमिटेड
आइटिसी लिमिटेड (पूर्व नाम: इम्पेरियल टोब्याको कम्पनी),[१] भारतमे एक तम्बाकू कम्पनी छी । सन् १९१० मे अङ्ग्रेजी तम्बाकू कम्पनी इम्पेरियल एकर गठन केनए छल । एकर वार्षिक कारोबार $४.७५ बिलियन अछि । ई भारतक निजी कम्पनीसभमे कर-पूर्व लाभक दृष्टिसँ दोसर स्थान पर आवैत अछि ।
सन् २०१३ मे एक प्रतिवेदन अनुसार ई कम्पनीके कुल मुनाफा ३०.५४% हिस्सा इम्पेरियल टोब्याको लग अछि ।
कम्पनीक पूर्व नाम[सम्पादन करी]
- १९१० मे इम्पेरियल टोब्याको अफ इन्डिया लिमिटेड
- १९७० मे इन्डियन टोब्याको कम्पनी लिमिटेड
- १९७४ मे आइटिसी लिमिटेड
- २००१ मे आइटिसी एलटिडी
सन्दर्भ सामग्रीसभ[सम्पादन करी]
- ↑ "History and Evolution of ITC Limited", ITC Limited, अन्तिम पहुँच २००७-०९-२३।
बाह्य जडीसभ[सम्पादन करी]
- आधिकारिक जालस्थल
- विल्स लाइफस्टाइलक आधिकारिक जालस्थल
- जन प्लेयर्सक आधिकारिक जालस्थल
- मिस प्लेयर्सक आधिकारिक जालस्थल
- आइटिसी इन्फोटेकक आधिकारिक जालस्थल
- वेलकम ग्रुपक आधिकारिक जालस्थल
- किचन्स अफ इन्डियाक आधिकारिक जालस्थल
- पेपरबोर्डक आधिकारिक जालस्थल


text:
मनीष झा “बौआभाइ’‘
नई दिल्ली : अखिल भारतीय मिथिला संघ, दिल्ली केर तत्त्वाधान में आयोजित दू दिवसीय मिथिला महोत्सव रविदिन यानी १७ नवम्बर २०१३ क’ सफलतापूर्वक संपन्न भेल।ज्ञात हो कि कार्तिक धवल त्रयोदशी तदनुसार शनि दिन दिनांक १६ नवम्बर क’ पहिल दिन मावलंकर हॉल,दिल्ली में दू सत्र मे मैथिलीक संस्कार,कला,संस्कृति,समाज आदि विषय पर संगोष्ठी आयोजित भेल जाहि मे आमंत्रित छलथि मैथिलीक वरिष्ठ साहित्यकार -डा वीरेन्द्र मल्लिक,डा देवशंकर नवीन,डा अशोक अविचल,डा उषाकिरण खान,महेन्द्र मलंगिया,डा अयूब राइन,डा अजय झा,डा प्रेम शंकर सिंह,डा रामी झा,प्रवीण नारायण चौधरी,डा विद्यानाथ झा विदित,प्रदीप बिहारी,काश्यप कमल,डा अशोक कुमार मेहता आदि जे कि मैथिली कला संस्कृति केर वर्त्तमान,अतीत आ भविष्य पर अपन अपन मंतव्य रखलथि।
संगोष्ठी के पश्चात सांस्कृतिक कार्यक्रमक क्रम में जे गवैया आ गीतगाइन लोकनि अपन मंचोपस्थिति देलथि ताहि में मुख्य छलथि: रश्मि रानी,नन्द जी (नवल-नन्द),सुनील कुमार पवन,गुड्डी पाण्डे आदि। एहि पहिल दिनक आयोजन में दू टा बहुचर्चित राजनैतिक छवि शीला दीक्षित, मुख्यमंत्री, दिल्ली आ बेनीपट्टी क विधायक सह प्रवक्त्ता,बिहार बीजेपी क विनोद नारायण झा सेहो प्रेक्षक कए सम्बोधित केलथि। मैथिली साहित्य/संगीत क्षेत्रक दिग्गज कवि/गीतकार सियाराम झा सरस सेहो दर्शक क बेस मनोरंजन करोलथि। सांस्कृतिक कार्यक्रम क पश्चात रंगमण्डल, बेगूसराय दिस स’ अनिल पतंग लिखित आ मनोरंजन मधुकर निर्देशित लोक नाट्य जट-जटिन क प्रस्तुति सेहो अद्भुत छल।कार्यक्रमक अंतिम पड़ाव में मधुबनी जिलाक दीप गोधनपुर स’ आयल पमरिया आ ताहि समूह द्वारा प्रदर्शित पमरिया नाच प्रेक्षागृह मे उपस्थित प्रेक्षक क बान्हि रखबा मे निश्चितरूपेण सफल रहल। हॉल स बाहर विभिन्न प्रकारक स्टॉल सेहो बेस आकर्षित करैत छल जेना कि : कचरी-मुरही,तिलकोरक तरुआ,पथिया-मौनी,अदौरी-दनौरी,मिथिला पेन्टिंग आ मैथिलीक पुस्तक,मैथिली कैसेट्स आ पत्रिका आदि क स्टॉल।
दोसर दिन यानी १७ नवम्बर २०१३ केर आयोजन हेतु स्थान चयनित छल हिन्दी भवन,दिल्ली, जाहि मे मलंगिया आर्ट्स क प्रस्तुति आ अखिल भारतीय मिथिला संघ क संयोजकत्व मे आयोजित भेल “मिथिला फ़िल्म फेस्टिवल”। एहि फ़िल्म फेस्टिवल हेतु क़रीब तीन दर्जन स’ बेसी फ़िल्म प्रस्तावित छल मुदा समयाभाव मे किछुए फ़िल्म प्रदर्शित भेल । प्रदर्शित भेल फ़िल्म मे मैथिल समाजक समस्या पर आधारित फ़िल्म “अफवाह” (लघुफिल्म), निर्देशक-पूर्णेन्दु कुमार झा । “मिथिलाक संस्कार गीत”(वृत्तचित्र), निर्देशक-कुणाल । “मिथिलाक परम्परा”(वृत्तचित्र), निर्माता-कौशलेश चौधरी,निर्देशक-कुणाल। “प्रतिवादी चेतना का लैम्प पोस्ट : राजकमल चौधरी”, निर्देशक-मनोज श्रीपति आ अंत में प्रदर्शित भेल बाल मनोविज्ञान आ बली प्रथा पर आधारित लघुफ़िल्म “रक्त तिलक” जकर निर्देशन केने छथि मनोज श्रीपति। उपरोक्त सभ फ़िल्म आ वृत्तचित्र पर उपस्थित विशेषज्ञ द्वारा सविस्तृत समीक्षा भेल आ एना कही जे महोत्सव पूर्ण सफल आ उद्देश्यपूरक रहल।
राजकमल चौधरीक वृत्तचित्रक प्रस्तुति के पश्चात आ समीक्षा स पूर्व किछु क्षण के लेल जेना मंच पर विषयांतर सन परिस्थिति बनि गेल छल मने ई कही जे समीक्षा स बेसी व्यवसायिक आ व्यवहारिक कटुता देखबा में आओल जे कि अंत में आरोप प्रत्यारोप सन भयंकर स्थिति बना गेल। राजकमल चौधरीक जीवन स जूड़ल हरेक जानकारीक संकलन उपलब्ध करौनिहार संकलनकर्ता डा देवशंकर नवीन केर ह्रदय में टीस दृष्टिगोचर होइत छल कारण सम्पूर्ण फ़िल्म में हुनक कतहु चर्चा मात्र नहि छनि आ प्रायः साहित्यकार संग ई बिडम्बना पूर्वहि स होइत आयल अछि जकर एक साक्ष्य महेन्द्र मलंगिया सेहो प्रस्तुत केलनि। दोसर दिस एहि वृत्तचित्रक निर्देशक मनोज श्रीपति अपन सफाई दैत एक दिस ई कहलनि जे जे ध्यान स देखल जाय त हम अपनहु नामक चर्चा नहि केने छी मुदा दोसर दिस इहो कहलनि जे एहि सहयोग के रूप मे हम हुनक यथोचित पारिश्रमिक दय देने छियनि। आब एहि ठाम एक विचारणीय प्रश्न ई जे कोनो साहित्यकार वा संकलनकर्ता के लेल किछु चंद पारिश्रमिक दय हुनक नामक उल्लेख वा चर्च नै करब हुनक सम्मान के लेल कतेक उचित?
समीक्षक मंडल में मुख्य छलथि डा देवशंकर नवीन,प्रदीप बिहारी,महेन्द्र मलंगिया,प्रकाश झा, अनिल मिश्रा,भवेश नंदन,अविनाश दास,डा वीरेंद्र मल्लिक,नीरज पाठक आदि। बहुचर्चित राष्ट्रीय-अंतर्राष्ट्रीय फ़िल्म समीक्षक आ आलोचक अविनाश दास जे कि मोहल्ला लाइव के संपादक सेहो छथि । अविनाश दास मैथिली फिल्मक स्तर देखि कहियो ई स्वीकार नहि केलनि जे मैथिली फ़िल्म बज़ार में व्यावसायिक रूप ल सकैत अछि मुदा जखन “अफ़वाह” आ “रक्त तिलक” सनक लघुफिल्मक प्रस्तुतिकरण देखलथि त स्वीकार केलथि आ कहलथि जे हमरा ई स्वीकार करबा मे कनेको संकोच नहि होइयै जे हमर मैथिली फ़िल्म में मोन स काज कैल जाय त व्यासवसायिक रूप मे स्थापित भ’ सकैत अछि। समीक्षा केर क्रम मे अभिनेता अनिल मिश्रा कला क्षेत्र मे भ रहल भाइ-भतीजावाद पर आपति जतौलथि आ आग्रह केलथि जे प्रशिक्षित आ प्रतिभावान कलाकार क सोझा आनल जाय जाहि स मैथिली भाषाक फ़िल्म सेहो व्यवसायिक रूपे बज़ार में स्थापित भ सकै, संगहि मिथिला क्षेत्रक सिनेमा हॉल मालिक पर दूनेती के आरोप लगबैत कहलथि जे मैथिलीक अपेक्षा भोजपुरी क विशेष प्राथमिकता देल जाइत छैक ।
प्रेक्षागृह में उपस्थित छलथि फ़िल्म,रंगमंच,कला,साहित्य,समाज आदि स जूड़ल किछु चर्चित छवि जेना कि : विराटनगर स’ प्रवीण नारायण चौधरी (समाजसेवी आ साहित्यकार), सुनील कुमार पवन(लोकगायक),चन्दन झा(निर्देशक),कश्यप कमल(रंगकर्मी), कौशल कुमार(रंगकर्मी),विभय कुमार झा(समाजसेवी),संजय झा-नागदह(समाजसेवी), कवि एकांत झा राजीव (कवि/समाजसेवी) मुकेश झा(अभिनेता),राधाकांत झा(अभिनेता),विमल जी मिश्र(गीतकार),मनीष झा “बौआभाइ”(कवि/गीतकार),अनिल मिश्रा(अभिनेता),राजीव मिश्रा(रेकॉर्डिंग इंजीनियर),दीपक ठाकुर(संगीतकार),मिथिलेश झा(नृत्य निर्देशक) आदि।
अंत में अखिल भारतीय मिथिला संघ केर अध्यक्ष विजय चन्द्र झा एहि महोत्सव में सम्मिलित सभ विधाक कलाकार आ उपस्थित समस्त मैथिलजन केर आभार प्रकट केलथि। राजकमल चौधरी पर आधारित वृत्तचित्र क हिंदी भाषा मे प्रस्तुति पर आपति करैत कहलनि जे विगत ४५ बरखक आयोजन में एहेन पहिल बेर भेल जे एहि मंच पर कोनो न कोनो माध्यमे हिंदी मे प्रस्तुति भेल जे कि नीक गप्प नहि आ आगाँ एहेन नहि होय कारण एहि मंच क गरिमा अपन मातृभाषा ल क बाँचल छैक आ संगहि आह्वान केलथि जे विद्यापति पर्व स्मृति समारोह जेँका नागार्जुन,मणिपद्म आदि-आदि विद्वान सभक नाम पर सेहो आयोजन होय जाहि लेल अलग-अलग संस्था अलग-अलग व्यक्तिक जयंती मनाबथि त’ बेसी उत्तम।
एहि महोत्सवक आ आयोजनक मुख्य कर्ताधर्ता “मलंगिया आर्ट्स” क निदेशक ऋषि कुमार झा सफलतापूर्वक निष्पादन केलथि। सरस जीक गीत आ नन्द जीक समदाओनक संग समाप्त भेल मिथिला महोत्सवक।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
5 नवंबर,2017 कए सहरसा मे होएत ग्रुप मिलन समारोह
रंगमच, कविता, साहित्य आओर सोशल मीडिया क मित्र जुटत एक संग
मैलोरंग क होएत एकल नाट्य प्रस्तुति
सहरसा । अपन सामाजिक सरोकार कए व्यक्त करबाक प्रतिबद्धता क कारण आय फेसबुक स लकए समानांतर मीडिया समाज मे सार्थक भूमिका निभेबा मे सफल रहल अछि । मुदा अपन तमाम कस्बाई प्रतिकूलता क साथ-साथ साधन आओर सूचना क न्यूनता क बादो एकटा समूह अपन क्षेत्रक सरोकार कए लकए सोशल मीडिया पर संगठित होएत अछि आओर देखैत देखैत अपन एकटा विशाल स्वतंत्र वजूद तैयार करबा मे सफल भए जाएत अछि, त एकरा आश्चर्य नहि त आर की कहल जाएत ? फेसबूक पर ई समूह सहरसा ग्रुप क नाम स जानल जाएत अछि, जे पिछला किछु साल मे सोशल मीडिया कर्मी क देश मे सम्मेलन आयोजित करबाय कए सबकए चौंकाय देलक ।
सहरसा ग्रुप मिलन समारोह क आयोजन फेसबुक क मित्र से भेंट-घॉंट क एकटा मंच अछि । 5 नवंबर, 2017 कए आयोजित होए बला सहरसा ग्रुप मिलन समारोह कए संबंध मे ग्रुप क संचालक कुमार रविशंकर बतेलथि जे एहि कार्यक्रम कए पिछला किछु साल मे लोगक प्यार आ समर्थन भेटल हम आशा करैत छी जे ई आयोजन पिछला साल स सेहो नीक होए ।
एहि साल मुख्य अतिथि क तौर पर डा.शेफालिका वर्मा, साहित्य अकादमी पुरस्कार स सम्मानित साहित्यकार रहतीह ओतहि मिलन समारोह क कार्यक्रम क उद्घाटन श्री सौरभ जोरवाल (भा.प्र.से.), एस.डी.ओ. सहरसा करताह । विशिष्ट अतिथि मे रमेश झा महिला महाविद्दालय क प्राचार्या डा.रेणु सिंह आ श्री प्रभाकर तिवारी, डी.एस.पी सहरसा रहताह । कार्यक्रम मे युवा कवि आनंद झा, समकालीन कवि श्री अरविंद श्रीवास्तव आदि कवि का कविता पाठ होएत ओतहि शशि सरोजनी रंगमंच संस्थान दिस स सांस्कृतिक कार्यक्रम सेहो प्रस्तुत कैल जाएत जाएगा । एहिक अतिरक्त मैलोरंग, नई दिल्ली दिस स एकल नाटक क प्रस्तुति सेहो होएत । इसमाद परिवार सेहो एहि आयोजनक सफलता क कामना करैत अछि ।


text:
Sunday, June 16, 2013
व्यबस्था
गामक बाहर, एक कातमे दूटा फूसक घर । एकटा घरक बाहर, एकटा बुढ़ अप्पन कुशल हाथसँ लाल पियर बांसक खपचनीकेँ ढाकी सूपक आकार देबैमे लागल ।
शहरी बेश भूषामे एकटा पाँच बर्खक नेना कतौसँ दौरल आबि चूप चाप कनी काल धरि निघुरि कए अप्पन ठेंहुनपर हाथ रखने देखैत रहल, ढाकी-सूप कोना कए बनि रहल छैक ।
अनचोके बाजि उठल, “बाबा अहाँक लग कोल्ड ड्रिंक अछि ।”
“ई कोल्ड ड्रिंक की है छै ।”
“अरे बाबा ! लिम्का पेप्सी माजा नहि बुझै छी ।”
“एहि नामक तँ कोनो धिया पुता हमरा घरमे नहि अछि ।”
ओ नेना बुढ़क एहि तरहक गप्प सुनि चूप चाप कनी काल धरि हुनकर मुँह दिस देखैत आँगा बाजल, “पानि ।”
“हाँ पानि तँ अछि मुदा अहाँ हमर हाथक पानि कोना पीब, देखैमे तँ कोनो नीक घरक नेना लगै छी ।”
“किएक अहाँ हाथक पानि नीक नहि होइए ।”
“नहि बौआ, अहाँ हमरा एहन छोट लोकक हाथसँ पानि कोना पीब जँ अहाँक माए बाबू बुझि जेता तँ हमरा खातीर अहुँकेँ बात सुनअ परत ।”
ओ नेना हुनक एहि तरहक गप्प सुनि अबाक किएक तँ जाहि शहरसँ ओ आएल छल ओहिठाम एहि तरहक कोनो व्यबस्था नहि छलै । ताबएतमे ओहि बच्चाक माए बाबू आबि गेला । नेनाक बाबू ओहि बुढ़केँ पाएर छू गोर लगलनि । बुढ़ मुँह उठा कए धियानसँ देखै छथि तँ हुनक बेटा मोहन जे सात बर्ख पहिने गाम छोरि शहर चलि गेल रहे ।
Subscribe to: Post Comments (Atom)


text:
Thursday, April 5, 2012
अमरनाथ- विहनि कथा- स्वीच ऑफ
स्वीच ऑफ
मोबाइलमे इजोत भेलै। कने पहिने घनघनेलै। अथवा दुनू एके संगे भेलै। देखलनि तँ पत्नीक एस.एम.एस. छलनि-
“मोबाइलक अदला-बदली भऽ गेल। अहाँक मोबाइल हमरा लगमे अछि। ओहिमे रंग-बिरंगी महिला सभक फोटो अछि।...अहाँ हमरा एते दिन अन्हारमे रखने छलहुँ। ओहिमे स्वीटी अग्रवालक सेहो फोटो छै, जकर आँखि नचैत रहै छै। हम बैसल रहैवाली महिला नै छी जे नेप चुबबैत सहि लेब। से बूझि लिअ! ”
पहिने नस तनेलनि। क्रोधमे हिनकर नाक फड़कऽ लगलनि। मोबाइलक बटनकेँ दबलनि। जवाब टाइप करऽ लगलाह-
“अहाँ तँ छोटसन बातपर धरती-आसमान एक कऽ देलिऐ। एहन सन क्रम जे अहाँक सिउँथमे सिनुर देलहुँ तँ सौंसे अहींक इच्छासँ ली।... जे जे मौगी नीक लगैत गेल, फोटो लैत गेलिऐ। तकर कैफियत की? ”..पठा देलथिन एस.एम.एस.।
तत्काले पत्नीक जवाब अएलनि, “अहाँ तँ तिलकेँ ताड़ बना देलिऐक। मन सुगबुगएल तँ पुछबि नै करू। ओना वएह लड़ैए जकर पएरमे ताकति रहैत छै! से हमरामे जहिया होएत, जवाब देब। ”
एस.एम.एस. दू बेर पढ़लनि आ मोबाइलक स्वीच ऑफ कऽ लेलनि।
(साभार विदेह विहनि कथा विशेषांक अंक ६७- www.videha.co.in)
Posted by Unknown at 2:21 PM
Labels: अमरनाथ
Subscribe to: Post Comments (Atom)


text:
Friday, April 6, 2012
रामप्रवेश मंडल जीक विहनि कथा
मूल-मंत्र
तीन दिनसँ ऑफिसक चक्कर काटि रहल छी मुदा, एखनो धरि प्रमाण पत्र बनैक आशा नै बुझना जाइत अछि। चाकरी निमित आवेदन करब समए बड़ कम अछि। ककरो पूछैत छी काज कोना होएत तँ कहैत अछि- “कखनो हाकिम नै तँ कखनो किरानी नै।” काज कोना होएत?
तखन बीरू भाय आबि पुछलक- “अहॉं किएक उदास भऽ बैसल छी?”
बीरू भायकेँ अपन व्यथा कथा कहि सुनौलौं। हुनक गंजीपर लिखल रहए- ‘होएवाक चाही ई मूलमंत्र भ्रष्टाचारक हुअए अंत‘
बीरू भाय बाजल- “हँ! काज भए जाएत मुदा, चाह-पानक खचर लगत? हाकीम नै अछि तँ कोनो बात नै। अहॉंक काज भऽ जाएत।”
चाह-पानक खरच कतेक पॉंच नै दस टका आओर की सोचेत हम बजलौं- “काज करा दिअ। समए बड़ कम अछि।”
बीरू भाय सभटा कागज लऽ कऽ ऑफिस जाइत बजलाह- “चाह-पान कऽ किछु कालक बाद अहॉं आपस आबि प्रमाण पत्र लऽ जाउ।”
किछु खानक बाद पहुँचलौं। बीरू भाय प्रमाण पत्र दैत बाजल- “लावह चाह पानक खर्चा?”
एकटा दस टकही सिक्का निकाली बीरू भाय दिस बढ़ेलौं। बीरू भाइक क्रोध आसमान पड़ चढ़ि गेल ओ बाजल- “एक सए चाहक, एक सए पानक दूइ सए टाका निकालह नै तँ ऐ कागजकेँ खण्ड-खण्ड कऽ फेंक देबह।”
कोनो उपाए नै देखैत लाचार भऽ बीरू भायकेँ दुइ सए टाका दिअ पड़ल आ तखन हमरा समझमे आएल की होइत अछि ऐ मूलमंत्रक मतलब!
सम्पर्क-
गाम, पोस्ट, रतनसारा
भाया- बेलही
जिला- मधुबनी
Subscribe to: Post Comments (Atom)


text:
पटना. 'मुखियाजी' रिलीज होमय वला छल. एक मित्र (मैथिलानी) कें कहलियनि जे ई फिल्म जरूर देखब. त' ओ हरखित त' भेलीह मुदा दोसरे क्षण कहलीह जे सिनेमा हाल मे जा फिल्म देखब मना अछि. चाहियो क' अनुमति नहि भेटत. तखन कोशिश करब...मैथिली फिल्म छैक अनुमति भेटियो सकैत अछि. फेर फ़िल्मक प्रदर्शन भेल. मुदा तथापि बहुतो एहन दर्शक फिल्म देखय सं वंचित रहि गेल. तखन फेर बाजार मे लोक फ़िल्मक सीडी अयबाक बाट ताकय लागल.
दोसर दिस दर्शकक इहो उपराग रहैत अछि जे मैथिली फिल्म दरभंगा-मधुबनी आ जनकपुर मे प्रदर्शित होइत अछि मुदा मिथिला केर पैघ भाग फिल्म देखबा सं वंचित रहि जाइत अछि. मिथिला केर कोसी अंचल मे मैथिली फिल्म प्रदर्शन शाइते होइत अछि.
एहना मे मैथिल दर्शक लेल एक हर्खक क्षण बाट ताकि रहल अछि. मैथिली फिल्म 'मुखियाजी' केर प्रसारण शनिदिन, २२ सितम्बर २०१२ कें दूरदर्शनक पटना केंद्र द्वारा सांझ ४ बजे सं कयल जायत. टीवी पर मैथिली फिल्म केर प्रसारण सं मिथिलाक समस्त दर्शक एकर आनंद उठा सकैत अछि.
दोसर दिस दर्शकक इहो उपराग रहैत अछि जे मैथिली फिल्म दरभंगा-मधुबनी आ जनकपुर मे प्रदर्शित होइत अछि मुदा मिथिला केर पैघ भाग फिल्म देखबा सं वंचित रहि जाइत अछि. मिथिला केर कोसी अंचल मे मैथिली फिल्म प्रदर्शन शाइते होइत अछि.
एहना मे मैथिल दर्शक लेल एक हर्खक क्षण बाट ताकि रहल अछि. मैथिली फिल्म 'मुखियाजी' केर प्रसारण शनिदिन, २२ सितम्बर २०१२ कें दूरदर्शनक पटना केंद्र द्वारा सांझ ४ बजे सं कयल जायत. टीवी पर मैथिली फिल्म केर प्रसारण सं मिथिलाक समस्त दर्शक एकर आनंद उठा सकैत अछि.
(Report/Photo: मिथिमीडिया सिने ब्यूरो)


text:
वेङ्कैया नायडू
वेङ्कैया नायडू (अङ्ग्रेजी: Muppavarapu Venkaiah Naidu, तेलुगु: వెంకయ్య నాయుడు , जन्म: १ जुलाई १९४९) वर्तमान भारतक उपराष्ट्रपति छी ।[१] ओ सन् २००२ सँ सन् २००४ धरि भारतीय जनता पार्टीक राष्ट्रिय अध्यक्ष रहि चुकल अछि ।[२] भारतक केन्द्र सरकारक विभिन्न विभागक मन्त्री पद पर रहि ओ काज करि चुकल अछि । भारतक सत्ताधारी राष्ट्रिय लोकतान्त्रिक सङ्घ (एनडिए) हुनका १७ जुलाई २०१७ कऽ भारतक उपराष्ट्रपति पद कऽ प्रत्याशी घोषित केलक । ५ अगस्त २०१७ कऽ भेल चुनावमे गोपालकृष्ण गाँधीक पराजित करि ओ भारतक तेरहम उपराष्ट्रपति निर्वाचित भेल आ ११ अगस्त २०१७ कऽ उपराष्ट्रपति बनल ।
प्रारम्भिक जीवन[सम्पादन करी]
वेङ्कैया नायडूक जन्म १ जुलाई १९४९ कऽ आन्ध्र प्रदेशक नेल्लोर जिलाक चावटपलेममे एक कम्मू परिवारमे भेल छल ।
राजनीतिक जीवन[सम्पादन करी]
वेङ्कैया नायडूक पहिचान हमेशा एक 'आन्दोलनकारी' कऽ रूपमे रहल अछि ।
प्रमुख उतरदायित्व[सम्पादन करी]
सन्दर्भ सामग्रीसभ[सम्पादन करी]
- ↑ "देश के 13वें उपराष्ट्रपति बने वेंकैया नायडू, हिन्दी में ली पद एवं गोपनीयता की शपथ" (हिन्दीमे), एनडीटीवी खबर।
- ↑ "BJP PRESIDENTS" [भाजपा अध्यक्ष] (अँग्रेजीमे), भाजपा।


text:
मूलतः सुपौल जिलान्तर्गत गिरिधरपट्टी केर रहनिहार अजेय मिश्र शास्त्रीय संगीत (ध्रुपद-धमार आ ख्याल) गायन केर क्षेत्र मे एकटा उदीयमान व्यक्तित्व छथि. 14 बरख धरि शास्त्रीय संगीतक विधिवत शिक्षा प्राप्त केलाक उपरान्त अपन परिपक्व गायकीक प्रभाव सं समस्त भारतवर्ष मे युवा शास्त्रीय संगीत गायकक रूप मे नीक ख्याति अर्जित केने छथि. मिथिमीडिया दिस सं मनीष झा 'बौआभाइ' केर अजेय मिश्र संग भेल वार्तालापक किछु अंश :-
सभ सं पहिने त' हम अपनेक सांगीतिक पृष्ठभूमि सं अवगत होमय चाहब.
हम नान्हिएटा सं सुगम संगीत गबैत छलहुँ. १३ बरखक अवस्था मे पिताजीक कहला पर हम ख्यालक शिक्षा लेब शुरू क' देलहुँ, आ तकरा बाद हम अपन रूचि सं ग्वालियर, किराना, बनारस, इंदौर आदि घराना सभ मे ख्याल सीखय लगलहुँ, तत्पश्चात डागर परम्परा सं ध्रुपद-धमारक तालीम लेब शुरू क' देलहुँ.
की ! अपनेक घर मे पहिनहि सं संगीतक परिवेश छल वा ई स्वनिर्णय छल जे संगीत कें हम अपन कैरियर बनाबी ?
ओना जओ देखल जाय त' हमरा घर मे संगीतक कोनो तेहन माहौल नहि छल, मुदा पिताजी शौकिया गबैत छलाह. संगीत मे कैरियर बनेबाक निर्णय हमर स्वयं केर छल.
एहि निर्णय पर अभिभावाकक प्रतिक्रिया सकारात्मक छलनि वा नकारात्मक?
एहि निर्णय पर अभिभावाकक प्रतिक्रिया सकारात्मक छलनि वा नकारात्मक?
पूर्ण सकारात्मक, कारण जे ओ सदिखन हमरा प्रोत्साहित करैत रहलाह.
अपनेंक झुकाव शास्त्रीय संगीत दिस कोना भेल आ ई प्रेरणा किनका सं भेटल?
छोटे टा सं रेडियो सुनबाक बड्ड सौख रहय. रेडियो पर शास्त्रीय संगीतक महान गायक पं. भीमसेन जोशी जी केर गायकी सं हम बड्ड प्रभावित रही आ हुनके गायकी सं हम प्रेरित भ' निर्णय लेलहुँ जे हम शास्त्रीय संगीतक विधिवत शिक्षा लेब.
शास्त्रीय संगीत मे बहुत बेसी धैर्य केर आवश्यकता होइछ, जखन कि एहि आर्थिक युग मे नवयुवकक झुकाव पाश्चात्य संगीत दिस बेसी देखल जाइत अछि. एहि मादें अपनेक की कहब अछि ?
नीक गप्प कहल अपने, शास्त्रीय संगीत मे बहुत बेसी धैर्यक आवश्यकता होइछ. जखन कि लोक मे धैर्यक बेसी अभाव देखल जाइत अछि. आइ-काल्हि लोक अपन घरक दालि-रोटी खेबा सं बेसी बर्गर आ सैंडविच खायब बेसी पसंद करैत छथि कियैक त' ई बनले बनल सुलभ रूप सं प्राप्त भ' जाइत अछि मुदा स्वास्थ्य केर दृष्टिकोण सं देखल जाय त' जे आनंद दालि-रोटी मे ओ बर्गर आ सैंडविच मे कत' पाबी. तहिना कम समय मे बेसी पाइ आ नाम कमेबाक लालसा सं नवयुवकक झुकाव पाश्चात्य संगीत दिस बेसी भ' रहल अछि.
एखन धरि कतेक मंच आ मुख्यतः कोन-कोन शहर मे अपन प्रस्तुति द' चुकलहुं अछि ?
करीब चालीस टा सं बेसी मंच. जाहि मे मुख्यतः पटना, भोपाल, दिल्ली, हल्द्वानी, कोलकाता, मुंबई आदि-आदि शहर मे.
श्रोता कें धैर्य कतबा देख' मे अबैत अछि आ केहन प्रतिक्रया होइछ शास्त्रीय संगीतक प्रति ?
पुरान श्रोता मे त' धैर्य देखबा मे अबैत अछि मुदा नवतुरक श्रोता मे किछु कालक बाद कछ्मछी बुझना जाइत रहैत अछि.
गुरु शिष्य परम्परा मे गुरु लोकनि सं केहन सहयोग भेटल आ तहिना अपन शिष्य लोकनि सं केहेन अपेक्षा रखैत छी ?
ओना त' अपना मूंहे अपने बड़ाइ नीक गप्प नहि तथापि अपने पूछल त', हम अपन सभ गुरु लोकनिक तन-मन-धन सं सेवा करैत रहलहुँ अछि तकरे प्रतिफल थिक जे हुनका लोकनिक आशीर्वादे किछु ज्ञानार्जन क' पओलहुँ. हम अपन शिष्य लोकनि सं सेहो आशा करैत छी जे ओहो लोकनि समर्पित भाव सं संगीत सीखथि.
हिन्दी जगतक संगीत क्षेत्र मे स्थापित छीहे मुदा जओ अपन मातृभाषा मैथिली हेतु अवसर भेटय त' अपने केहन योगदान देमय चाहब ?
सभ सं पहिने त' मैथिली हमर मातृभाषा थिक आ एहि भाषाक मधुरता त' विश्वविदित अछि , तैं एहि मे योगदान कें हम अपन सौभाग्य बुझब. बहुत दुःख होइत अछि जखन मैथिली मे अश्लील गीत सुनबा में अबैत अछि. महाकवि विद्यापति जीक रचना हम अंतरात्मा सं पसीन करै छी आ अपेक्षा रहैत अछि जे साफ़ आ सुन्दर मैथिली गीत कें ल' ओकरा शास्त्रीय संगीत आधार पर अधिकतम योगदान दी.
एहि भागदौड़ सन व्यस्त जिनगी मे परिवारक वास्ते समय निकालब कतेक मोसकिल बुझना जाइत अछि ?
हँ! कने कठिनाइ त' बुझाइ छै मुदा बेसी नै कियैक त' हमरा बुझने कोनो व्यक्ति अपन कैरियरक संग-संग अपन परिवारक जिम्मेवारी कें सेहो ओतबे महत्त्व देइत अछि जतेक कैरियर कें. ओहुना हमरा लोकनिक वास्ते उठब-बैसब, खायब-पीयब परिवार-समाज सभ संगीते केर एकटा अंग अछि तैं इहो सब ओही मे संभव भ' जाइछ.
नवयुवकक वास्ते अपनेक सन्देश ?
हुनका लोकनिक वास्ते सन्देश ई जे अपन संस्कृति, अपन संगीत केर गरिमा बरक़रार रखैत ओकर महत्त्व बूझथि आ सदिखन सन्मार्ग दिस अग्रसर होइथ .
अजेय जी, अपने अपन एतेक बहुमूल्य समय मे सं हमरा लेल जे किछु देल ताहि लेल अपनेक आभारी रहैत स्वर्णिम भविष्यक कामना करैत छी.
जी! बहुत बहुत धन्यवाद.
Tags: साक्षात्कार


text:
भारत रत्न बिस्मिल्ला खान मिथिलाक कला-संस्कृति सं बेस प्रभावित छलाह. कहल जाइछ जे हिनक नेनपन दरभंगा मे बीतल छल आ ई दरभंगा महराजक दरबार मे संगीतज्ञ छलाह. संगीतक अनंत साधक बिस्मिल्ला कला कें धर्म सं उपर मानैत छलाह. यएह कारण रहल जे ई कलाक माध्यम सं लोकक हृदय मे उतरलाह.
एतय हिनक एक वीडियो अछि जाहि मे ई विद्यापतिक एक गीत पर धुन बजा रहल छथि. हिनका संग श्रीमती एम राजन संग अन्यान्य कलाकार सब सेहो छथि. ई क्लिप दूरदर्शन केर कोनो कार्यक्रमक अछि. सोशल मीडिया पर ई खूब वायरल भ' रहल अछि.
विद्यापतिक एहि रचना पर धुन देल अछि-
'पिया मोर बालक हम तरुणी गे।
कोन तप चुकलहुँ भेलहुं जननी गे।।'
विद्यापतिक एहि रचना पर धुन देल अछि-
'पिया मोर बालक हम तरुणी गे।
कोन तप चुकलहुँ भेलहुं जननी गे।।'
अपने एतय देखि-सुनि सकैत छी:


text:
पटना, मिथिला मिरर : बिहार मे चुनावी हलचल बढ़ी चुकल अछि। हरेक राजनीतिक दल मे घमासान शरू भ’ चुकल अछि। एहन मे जदयू सेहो पूरा दम-ख़म संग चुनावी मैदान मे उतरबाक लेल आतुर अछि। टिकट केँ लेल सेहो घमासान मचल अछि। बिहारक दुनू प्रमुख गठबंधन मे सीट बँटवारा पर माथापच्ची कएल जा रहल अछि। एही बीच जदयू कार्यालय मे मुख्यमंत्री नीतीश कुमार पार्टी कार्यकर्ता सँ बातचीत उपरांत मीडिया सँ मुखातिब भेलाह। मीडिया केँ संबोधित करैत कहलनि जे जँ जनता फेर मौका देत त’ फेर एकबेर जनताक सेवा करब।
मुख्यमंत्री कहलनि जे पैछला 15 बरख मे जतेक वादा जनता जनार्दन सँ केने रहि सभके पूरा कएल गेल। ज’ फेर मौका भेटत त’ एहिबेर साथ निश्चय योजनक भाग-2 पर काज करब। मुख्यमंत्री सात निश्चय योजना भाग 2 केँ सविस्तार बतबैत कहलनि जे लगभग यैह चीज घोषणा पत्र मे सेहो शामिल कएल जायत। सात निश्चय भाग 2 मे युवा शक्ति बिहारक प्रगति, सशक्त महिला सक्षम महिला, हर खेत मे सिंचाई लेल पानी, स्वच्छ गांव समृद्ध गांव, स्वच्छ शहर विकसित शहर, सुलभ संपर्कता आ सभक लेल अतिरिक्त स्वास्थ्य सुविधा शामिल कएल गेल अछि। ज’ अगिला सरकार एनडीए केँ बनत त’ निश्चित रूप सँ प्राथमिकता संग काज कएल जायत।
अगिला जीत पर कहलनि जे 2005 सँ जनताक इच्छा देख रहल छी। जनता भगवान स्वरुप होइत छथि, जेहन आदेश देताह स्वीकार करब। जनादेशक अपमान पर जबाब देलनि जे हम पार्टी बदलने रही मुदा योजना संग कोनो समझौता नहि कएल गेल। त’ जनता केँ भरोसा तोड़बाक कोनो गप नहि अछि।
चिराग पर पूछल गेल सवालक जबाब दैत कहलनि जे के की बजैत अछि एहि सभ पर हम ध्यान नहि दैत छी। रामविलास जी सर्वमान्य नेता छथि हुनका संग नीक संबंध अछि। भगवान जल्दी हुनका स्वस्थ करैत एहन कामना करैत छी। हम त’ अपन के की विरोधी तक के सम्मान करैत छी। हमरा लेल पूरा बिहार परिवार अछि आ अहिना किछु खटपट होइत रही छैक।


text:
सुग्रीव
सुग्रीव रामायणक एक प्रमुख पात्र छी। ओ वालि कऽ अनुज छी। हनुमानक कारण रामसँ हुनकर मित्रता भेल छल। वाल्मीकि रामायणमे किष्किन्धाकाण्ड, सुन्दरकाण्ड आर युद्धकाण्डमे सुग्रीवक वर्णन वानरराजक रूपमे कएल गेल अछि। जखन रामसँ हुनकर मित्रता भेल तखन ओ अपन अग्रज वालिक भयसँ ऋष्यमूक पर्वत पर हनुमान आर किछ अन्य प्रियजन रीछ (ॠक्ष) (जामवन्त) तथा वानर सेनापतिसभक सँग रहि रहल छल। लङ्का पर चढ़ाईक लेल सुग्रीव द्वारा वानर आर ॠक्ष सेनाक प्रबन्ध कएल गेल छल।
वालिसँ वैर[सम्पादन करी]
दुंदुभिक बड़का भाए मायावीक वालिसँ कोनो स्त्रीक लकऽ बड़ पुरान शत्रुता छल। मायावी एक राति किष्किन्धा आएल आ वालि कऽ द्वंद्वक लेल ललकारि देलक। ललकार स्वीकार करि वालि ओही असुरक पाछा भागल। सँगमे सुग्रीव सहो हुनकर सँग छल। भयके कारण भागति काल मायावी जमीनक नीचा बनल एक कन्दरामे घुसि गेल। वालि सहो ओकर पाछा-पाछा गेल। जाईसँ पहिने ओ सुग्रीव कऽ ई आदेश देलक कि जखन धरि ओ मायावीक वध करिके घुमि नै आबैत, तखन धरि सुग्रीव ओहि कन्दराक मुहान पर खड़ा भऽ पहरा दी। एक वर्षसँ अधिक अन्तरालक पश्चात कन्दराके मुहानसँ रक्त बहति बाहर आएल। सुग्रीव द्वारा असुरक चीत्कार तऽ सुनल परन्तु वालिक नै। एही समझकऽ कि हुनकर अग्रज रणमे मारल गेल, सुग्रीव द्वारा ओ कन्दराके मुँह कऽ एक शिलासँ बन्द करि देलक आ वापस किष्किन्धा चलि गेल जब ओ ई समाचार सबकऽ सुनेलनि ।[१] मन्त्रिसभ द्वारा सलाह करि सुग्रीवक राज्याभिषेक करि देलगेल। किछ समय पश्चात वालि प्रकट भेल आ अपन अनुज कऽ राजा देखि बहुत कुपित भेल। सुग्रीव द्वारा हुनका समझाबऽ कऽ भरसक प्रयत्न केलनि परन्तु वालि द्वारा हुनकर कोनो बात नै सुनी आर सुग्रीवके राज्य तथा पत्नी रूमा कऽ हड़पि कऽ हुनका देश-निकाला कऽ देलनि। डरके कारण सुग्रीव द्वारा ऋष्यमूक पर्वतमे शरण लेलक जहिठाम शापके कारण वालि नै जा सकैत छल। अही ठाम सुग्रीव कऽ मिलाप हनुमानक कारण रामसँ भेल।[२]
सुग्रीव-वालि द्वंद्व[सम्पादन करी]
लक्ष्मण कऽ शान्त करनाइ[सम्पादन करी]
लंका युद्धमे[सम्पादन करी]
बाह्य जडीसभ[सम्पादन करी]
सन्दर्भ सामग्रीसभ[सम्पादन करी]
- ↑ "मायावीक वध", अन्तिम पहुँच २०१२-०५-०१।
- ↑ "सुग्रीवसँ वैर", अन्तिम पहुँच २०१२-०५-०१।


text:
Thursday, April 5, 2012
ऋषि वशिष्ठ- दूटा विहनि कथा
१
प्रमाण-पत्र
बड्ड भारी समारोहक आयोजन कएल गेलै। जिलाक बड़का-बड़का पदाधिकारीक जुटान गाममे भेल छलै। जिलाधिकारी तँ जिलाक नेतागण। भाषण-भूषण खतम भेलै तँ जिला शिक्षा अधीक्षक गामक मुखिया दिस एकटा कागज बढ़बैत बजलाह-“ मुखियाजी अपने एहिपर दस्तखत कऽ दिऔ, अहाँक पंचायत पूर्ण साक्षर भऽ गेल, तकरा लेल ई प्रमाणपत्र अछि।”
मुखियाजी सकुचाइत बजलाह- “मुदा हम तँ औंठा छाप देब, हमरा तँदस्तखत करऽ नहि अबैए? ”
अधीक्षक एम्हर-ओम्हर तकलनि आ बाजि उठलाह- हौउ, औंठो चलतै! कनेक जल्दी करू।”
मुखियाजी कजरौटामे औंठा रगड़ि कऽ निशान लगौलनि। ओ औंठाकेँ माथक केशमे पोछैत बजलाह- “अहोभाग्य हमर आ हमरा पंचायतक।”
अधीक्षक मंचपर गरजैत घोषणा केलनि-“गर्वक संग घोषित कऽ रहल छी जे अहाँक पंचायत संपूर्ण साक्षर भऽ गेल।”
मुखियाजी खन ओहि प्रमाणपत्र दिस तकैत छथि खन अपन करियाओल औंठा दिस।
२
मनमौजी महादेव
मंदिरक आगाँ कनैल फूलक गाछतर गँजेरी, भंगेरी आ तरिपिब्बा आपसमे बहस करैत छल।
गँजेरीक कहब छलै जे- “शेर अंडा दैत छैक।”
तरिपिब्बाक कहब छलै जे- “शेर बच्चा दैत छैक।”
बात बढ़ैत गेलै आ बातसँ बतंगर भऽ गेलै। विवाद बढ़िकऽ हाथापाहीक नौबत आबि गेलै।
जखन भंगेरीकेँ दुनूक कटाउझ असहाज भऽ गेलै तँ ओ बाजि उठल- “तोँ दुनू अनेरे लड़ै छह।..हौ एतबो नै बुझै छहक जे शेर जंगलक राजा होइछै, ओकरा लेल कोन छै? जखन मोन हेतै तँ अंडा देतै आ जखन मोन हेतै तँ बच्चा देतै। जखन मोन हेतै तँ शाकाहारी बनतै आ जखन मोन हेतै तँ काँचे माउस चिबेतै।”
तरिपिब्बाकेँ जेना भक्क टुटलैक। ओ बाजि उठल- “जा, से कोना हेतै हौ! बच्चा तँ देतै शेरनी। शेर कोना बच्चा देतै?”
भंगेरी बुहुँसैत बाजल- “धुर बतहा, एतबो नै बुझै छही जे ओ भेलै सरकार! आ सरकार कोन!..ओकर अपन मनमौजी छै, जे चाहतै से करतै।”
(साभार विदेह विहनि कथा विशेषांक अंक ६७- www.videha.co.in)
Posted by Unknown at 1:59 PM
Labels: ऋषि वशिष्ठ
Subscribe to: Post Comments (Atom)


text:
Sunday, May 6, 2012
उमेश मण्डल - कनफेड़सँ मुँहफेड़
बरसपतिबाबाकेँ एहेन दुख जिनगीमे नै भेल छलनि जेहन आइ भेलनि।
जखन हुबगर छलाह तखन परोपट्टाक लोक उचित वक्ता मानि ओझराएलसँ ओझराएल पनचैती करबैत छल। मुदा हुबा घटने एहेन दिन देखए पड़लनि।
कृष्णदेव मधुबनी कोर्टमे किरानीक नोकरी करैत। जे कियो काजे ओइ ऑफिस गेल सभ बुझैत जे कृष्णदेव केहेन घुसखोर अछि। रेलवे टिकट जकाँ सभ काजक रेट बनौने। संयोगसँ बरसपतिबाबा सेहो एक िदन एकटा काजे गेलाह। मुदा बुझि नै सकलथि जे घुस दऽ कऽ काज भेल। भेलनि जे सरकारी फीस लगल हएत।
ऑफिससँ निकलिते एक गोटे पुछि देलकनि- “कते घुस लागल।”
“घुस किअए लागत। सरकारी फीस लागल।”
एक्के-दुइये जखन चारि-पाँच गोटे कहलकनि तखन मन मानि गेलनि जे फीस नै घुस लागल। मुदा आब उपाए की? कोनो सबूत तँ नै अछि। एकटा उपाए फुड़लनि। ओ ई जे अखनेसँ बाजब शुरू कऽ देब जे कृष्णदेव घुसखोर अछि। सएह केलनि। खूब बदनाम केलनि।
समए मोड़ लेलक। बरसपतिबाबाक हूबा सेहो कमलनि। सौ रूपैयाक बेगरता भेलनि। गाममे कृष्णदेवक महाजनी चलैत।
बरसपतिबाबा कृष्णदेवकेँ कहलखिन- “किसुन, एक साए रूपैयाक बेगरता अछि, सम्हारि दाए।”
मौका पाबि, जहिना बगड़ापर बाझ झपटैत तहिना कृष्णदेव ठोकले मुँहेँ उत्तर देलकनि- “बाबा, जँ अहाँकेँ बजैऐक छल तँ हमरो पुछि लइतौं। हम लेलिऐ तँ चौरासी परचार केलौं आ डेढ़ लाख लऽ कऽ जे नोकरी भेल, आ तइपर सँ महीना-महीने भरए पड़ैए, से के बाजत?”
कृष्णदेवक बात सुनि बरसपतिबाबा मने-मन विचार करए लगलथि। ठीके कनफेड़सँ मुँहफेड़ भऽ गेल।
Posted by Unknown at 11:48 AM
Labels: उमेश मंडल
Subscribe to: Post Comments (Atom)


text:
पटना । राजेंद्र कृषि विवि आखिरकार केंद्रीय विवि क दर्जा पाबि लेलक । एहि संबंध मे रविदिन बिहार सरकार आ केंद्र सरकार क बीच एमओयू पर हस्ताक्षर भेल । एहि अवसर पर केंद्रीय कृषि मंत्री राधामोहन सिंह कहला जे बिहार क एकटा पूसा दिल्ली गेल, हम ओहने दूटा संस्था कए बिहार मे स्थारपित करै जा रहल छी। ओ एक संग कईटा घोषणा केलथि। ओ राज्य मे करनाल क डेयरी रिसर्च इकाई, गन्ना अनुसंसाधन केंद्र आ सूखा रिसर्च इंस्टीट्यूट खोलबाक घोषणा केलथि । ओ कहला जे छह मासक अंदर सारण मे कृषि कॉलेज खोलि देल जाएत । सीतामढ़ी-मधुबनी मे फिशरीज कॉलेज, नवादा, गया, औरंगाबाद आ मुंगेर क्षेत्र मे सेहो कृषि कॉलेज खोलल जाएत । डिम्ब्ड यूनिवर्सिटी क सेहो केंद्र बिहार मे खोलत । ओ कहला जे बिहार लेल केंद्र स टका देबा मे कोताही नहि कैल जाएत । बिहार सरकार स कृषि योजना क राशि खर्च करबाक अपील करैत ओ कहला जे 13-14 मे 500 करोड़ देल गेल छल आ मात्र 250 करोड़ खर्च भेल । एहि स कोनो मंत्री या सरकार क नुकसान नहि, बल्कि इ किसान क नुकसान छी। केंद्रीय मंत्री मुख्यमंत्री जीतनराम मांझी क जिक्र करैत कहला जे बिना राज्यष क सहयोग क संघीय व्यावस्थाल सुचारू रूप स काज नहि क सकैत अछि। एहि संस्थानन कए केंद्रीय कृषि विवि क दर्जा देबा क मामला पांच वर्ष स अटकल छल । देरी क कारण जे सामने आयल, ओकर सार्वजनिक चर्चा नहि करब, मुदा मांझी एहि मामला पर सकारात्मक पहल केलथि आ इ सपना साकार भेल। ओ कहला जे विकास क मामला मे कखनो राजनीति नहि होएत। बिहार केंद्र स कृषि लेल जेतबा मंगलक अछि ओहि स बेसी देल जा रहल अछि। ओ कहला जे सिंचाई क व्यवस्था ठीक करबा लेल केंद्र सरकार चारिटा योजना कए मिला कए मार्च तक प्रधानमंत्री सिंचाई योजना शुरू करत। किसान कए स्वायल हेल्थ कार्ड देब दोसर प्रमुखता अछि। एकरा लेल स्वायल हेल्थ लैब स्थापित होएत । बिहार कए चालू वित्तीय वर्ष मे 6टा लैब क स्थापना लेल 6 करोड़ देल गेल अछि। बिहार क कृषि विज्ञान केंद्र मे 10टा वैज्ञानिक क संगहि एक ट्रैक्ट आ दो मोटरसाइकिल देल जाएत। सचिवालय संवाद कक्ष मे आयोजित कार्यक्रम मे मुख्यनमंत्री केंद्रीय कृषि मंत्री राधामोहन सिंह कए धन्यावाद दैत कहला जे मांझी गरीब अछि, मदद करू। हम मदद करनिहार कए धन्यवाद दैत रहब, चाहे ककरो पेट मे दर्द हुए। माझी केंद्र सरकार कए नालंदा क खंडहर कए वर्ल्ड हैरिटेज मे शामिल करेबा लेल सेहो धन्यवाद देलथि। ओ कहला जे अमित शाह कहैत छथि जे बिहार मे सरकार बदलत तखन विशेष राज्य क दर्जा देब, पहिने द देल जाये, हम खूब धन्यवाद देब। ओ केंद्रीय कृषि मंत्री कए आश्वस्त केलथि जे कृषि क विकास लेल संस्थान खोलबा लेल जमीन क कमी नहि होएत। पीपराकोठी मे सुगरकेन इंस्टीट्यूट लेल 100 एकड़ जमीन उपलब्ध भ चुकल अछि । नेशनल डेयरी, फिशरीज आ अन्य संस्थानलेल जमीन ताकल जा चुकल अछि। मुख्यमंत्री कहला जे इंदिरा आवास क जगह गरीब कए रोजगार देल जाये ।सीएम समान शिक्षा देबा पर जोर दैत कहला जे आईएएस अधिकारी विजय प्रकाश क बेटा देहरादून आ गरीब जीतन क बेटा कोनो छोट सरकारी स्कूल मे नहि पढत। कर्पूरी जी सेहो समान शिक्षा क गप करैत छलाह ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
कलकत्ता. मैथिली साहित्यिक गोष्ठी मे गीतेश शर्मा मैथिली बजैत-बजैत कखन बांग्ला बाजब शुरू क' देलनि से हुनको पछाति ज्ञात भेलनि. एहि सं प्रेक्षागृह मे दर्शकक जोरदार ठहक्का पडल. संगहि मैथिली संगे बांग्ला केर स्वाभाविक जुडाव झलकल, जे कोनो तर्क आ शोधक मोहताज नहि अछि.
मिथिला विकास परिषद् द्वारा आयोजित आ अंजय चौधरी द्वारा संयोजित साहित्यिक अनुष्ठान मे रविदिन २३ सितम्बर २०१२ कें भारतीय भाषा परिषद् मे प्रसिद्ध पत्रकार गीतेश शर्मा अभिभाषण शुरू कयलनि. ओ पूर्ण रूपें प्रवासी मैथिल छथि. हुनक मातृभाषा मैथिली छनि जे ओ अपने स्वीकार करैत छथि. बेगूसराय केर गीतेश शर्मा हिन्दी/अंग्रेजी केर चर्चित व्यक्तित्व छथि. अमैथिल वातावरण मे कतेको दशक सं सक्रिय गीतेश जखन माइक पकडलनि त' मैथिली मे शुरू भेलाह मुदा किछुए क्षण उपरान्त बांग्ला फेर पुनः हिन्दी बाजय लगलाह. हुनका जखन लगलनि जे हम मैथिली बजैत-बजैत आब बांग्ला मे बाजि रहल छी, त' ओ हिन्दी बजैत कहलनि जे दशकोक प्रवास आ मैथिली-बांग्ला केर निकटता धुकचुका देलक. मैथिली उसरल नहि तैं आब हिन्दीए मे अपन बात कहैत छी.
खैर जे हो गीतेश शर्मा आ हुनका सन-सन व्यक्तित्व सं मिथिला धन्य अछि. माय केर बेटा कतहु रहौ, नाओ करौ, मनुख बनौ. माय ताही मे तिरपित. मैथिली कें जतबे गुमान यात्री पर छैक ततबे नागार्जुन पर.
मिथिला विकास परिषद् द्वारा आयोजित आ अंजय चौधरी द्वारा संयोजित साहित्यिक अनुष्ठान मे रविदिन २३ सितम्बर २०१२ कें भारतीय भाषा परिषद् मे प्रसिद्ध पत्रकार गीतेश शर्मा अभिभाषण शुरू कयलनि. ओ पूर्ण रूपें प्रवासी मैथिल छथि. हुनक मातृभाषा मैथिली छनि जे ओ अपने स्वीकार करैत छथि. बेगूसराय केर गीतेश शर्मा हिन्दी/अंग्रेजी केर चर्चित व्यक्तित्व छथि. अमैथिल वातावरण मे कतेको दशक सं सक्रिय गीतेश जखन माइक पकडलनि त' मैथिली मे शुरू भेलाह मुदा किछुए क्षण उपरान्त बांग्ला फेर पुनः हिन्दी बाजय लगलाह. हुनका जखन लगलनि जे हम मैथिली बजैत-बजैत आब बांग्ला मे बाजि रहल छी, त' ओ हिन्दी बजैत कहलनि जे दशकोक प्रवास आ मैथिली-बांग्ला केर निकटता धुकचुका देलक. मैथिली उसरल नहि तैं आब हिन्दीए मे अपन बात कहैत छी.
खैर जे हो गीतेश शर्मा आ हुनका सन-सन व्यक्तित्व सं मिथिला धन्य अछि. माय केर बेटा कतहु रहौ, नाओ करौ, मनुख बनौ. माय ताही मे तिरपित. मैथिली कें जतबे गुमान यात्री पर छैक ततबे नागार्जुन पर.
(Report: मिथिमीडिया ब्यूरो)
Tags: हालचाल


text:
जोया अख्तर
जोया अख्तर भारतीय चलचित्रक एक निर्देशक आ पटकथा लेखक छी । ओ अपन डेब्युट निर्देशकक रुपमे समीक्षकसभद्वारा प्रशंसित लक बाइ चान्स २००९ मे केनए छल ।[१][२] २०११ मे, ओ समीक्षकसभद्वारा प्रशंसित सफल चलचित्र जिन्दगी ना मिलेगी दोबारा निर्देशित केनए छल आ एकर लेल सर्वश्रेष्ठ निर्देशकक लेल फिल्मफेयर अवार्ड जीतने छल ।
व्यक्तिगत जीवन[सम्पादन करी]
करियर[सम्पादन करी]
फिल्मोग्राफी[सम्पादन करी]
निर्देशक[सम्पादन करी]
पटकथा लेखक[सम्पादन करी]
कहानी लेखक[सम्पादन करी]
सहायक निर्देशक[सम्पादन करी]
कार्यकारी निर्माता[सम्पादन करी]
पुरस्कार[सम्पादन करी]
अन्य उपस्थितिसभ[सम्पादन करी]
सन्दर्भ सामग्रीसभ[सम्पादन करी]
- ↑ "Zoya Akhtar", Outlook, ९ फरबरी २००९, अन्तिम पहुँच २८ मार्च २०१०।
- ↑ "'I'm obsessed with people'", Rediff.com, ७ सितम्बर २००९, अन्तिम पहुँच २८ मार्च २०१०।


text:
Wednesday, June 5, 2013
कनियाँ दाइ
अपन दियादनीमे सभसँ छोट रहला कारणे कनियाँ आ एखन सभक दाइ तेँ दुनू मिल कए कनियाँ दाइ | अपन अवस्थाकेँ अपनासँ पाछू छोरैत एखन साठि बर्खक अवस्थोमे चंचलता आ हाजिर जवाबीमे कोनो अंतर नहि | केशवक पाँचो भाइक उपनैन | आगू आगू पाँचो बरुआ पाछू ढोल पिपही बजैत रमनगर दृश्य | कनियाँ दाइ एहि अबसरपर कतौ अपन व्यस्तताकेँ कारण देरी भए गेली | हरबराइत दौरैत अँगना पहुँचक चेष्टामे डौढ़ीपर बरुआ केशवसँ आमने सामने टकरा गेली | अपनाकेँ सम्हारैत झटसँ, “बुढ़ीयासँ टकरा कए की भेटतौ कोनो छौंड़ीसँ टकराअ तँ किछु भेटबो करतौ |”हुनक गप्प सुनि सभक मुँहपर हँसीक ठहाका छुटि गेल |
Subscribe to: Post Comments (Atom)


text:
8वीं सदी क क्षतिग्रस्त मूर्ति कए भेट सकैत अछि पूर्ण स्वरूप
ज्योति श्रीवास्तव
दरभंगा। मधुबनी क रहिका क महम्मदपुर जरहटिया मे खुदाई क दौरान बुद्ध क प्रतिमा क एकटा मुंह भेटल अछि। इ मुंह दरभंगा क महाराजा लक्ष्मेश्वर सिंह संग्रहालय मे राखल 8वीं सदी क बिना मुंह क बुद्ध प्रतिमा स मिलेत-जुलैत बुझा रहल अछि। दूनू ब्लैक स्टोन क प्रतिमा अछि आ दूनू कए जोडला पर एकटा संपूर्ण मूर्ति बनि रहल अछि। प्राप्त जानकारी क अनुसार संग्रहालय मे राखल मूर्ति सेहो रुद्र सिंह क कार्यकाल में महम्मदपुर जरहटिया मे खुदाई क दौरान भेटल छल, जेकरा कामेश्वर सिंह क दान स्वरूप भेटल धरोहर क संग संग्रहालय मे स्थान देल गेल अछि। जानकार कहब अछि जे संग्रहालय में राखल मूर्तिक मुंह जे ओहि खुदाई मे नहि भेट सकल छल ओ संभवत: आब भेट गेल अछि। जाहि स्थान पर मूर्ति क मुंह भेटल अछि ओहि ठाम पिछला तीन मास स किछु कालांतर पर खुदाई कैल जा रहल अछि। पिछला एक सप्ताह पूर्व ओहि ठाम एकटा तमघैल में कौरी सेहो भेटल छल। मजदूर सब तमघैल कए त फोडी देलक मुदा कौरी आपस मे बांटी रखलक। परसू जखन मूर्तिक माथ भेटल त आसपास एकर चर्च शुरू भ गेल आ लोक मूर्तिक पूजा शुरु क देलक। किछु लोक एकरा बुद्ध क मुंह बता रहल अछि त किछु एकरा विष्णु क मूंह बता रहल अछि, मुदा इ सर्वमान्य अछि जे इ स्थान पुरातात्विक महत्व क अछि आ एहि ठाम ठीक स खुदाई करेबाक चाही। एहन खुदाई स बुद्ध सर्किट क विकास संभव भ सकत आ वैशाली आ लुंबिनी मार्ग क सेहो पता लागि सकत। लेकिन सबस पहिने जरुरत अछि मूर्तिक दूनू टूकडा कए एक करबाक आ एहि प्रयास लेल सरकार कए पहल करबाक सब बाट ताकि रहल अछि।
इतिहासकार विजय झा क कहब अछि जे एहि स्थान क खुदाई स बौद्ध कालीन बहुत रास गप क पता चलि सकैत अछि। ओहुना एहि क्षेत्र मे धार्मिक पर्यटनक अपार संभावना अछि। एहि इलाका मे पहिनो बौद्ध स्तूप आ प्रतिमा सब भेट चुकल अछि। इ क्षेत्र वैशाली आ कपिलवस्तु दूनू क मार्ग मे अबैत अछि। चंद्रधारी संग्रहालय, दरभंगा क क्यूरेटर जीतेंद्र कार्यी क कहब अछि जे 8वीं आ 9वीं सदी मे मिथिला मे बौद्ध धर्म क उपस्थितिक ठोस प्रमाण अछि। अगर ठीक स एकर खुदाई आ शोध कैल जाये त मिथिला बौद्ध क एकटा पैघ विहार क रूप मे सामने आउत।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
साल 2006 मे इण्टर केर परीक्षा देलाक बाद गाम छुटि गेल. माने गाम छोड़ला 15 वर्ष भ' गेल. समय कें त' जेना पांखि लागल छै! कोना जल्दी-जल्दी ई पन्द्रह वर्ष बीति गेल से नहि जानि!
जखन गाम मे रहैत छलहुं तखनहि सं बदलाओ देखि रहल छी. परिवर्तन त' संसार केर नियम छै, मुदा एकटा परिवर्तन जे सभ सं बेसी अखरैत अछि ओ अछि विलुप्त होइत मातृभाषा, मैथिली भाषा! एहि मे कोनो सन्देह नहि जे बिहारक सम्पूर्ण सरकारी तंत्र मैथिलीक प्रति दुर्भावनाक भाव रखैत अछि, मुदा हम सब मैथिलीभाषी सेहो अपन मातृभाषा प्रति सिनेह नहि राखि पबैत छी!
जखन गाम मे रहैत छलहुं तखन हमहूं अपन दोस्त-महीम सङ्ग हिन्दी बाजए लागल छलहुं। मुसलमान दोस्त उर्दू बजैत छल। नहिए हमरा सभ कें दुःख होएत छल, नहिए कोनो आश्चर्य। आब सोचैत छी जे किएक एना भेल जे हमसब अपन मातृभाषाक प्रति सिनेह कें बिसरि गेलहुं। की हिन्दी माध्यम सं पढ़ाइ-लिखाइ एकर कारण छै? की दड़िभंगा शहर कारण छै जतए कॉलेज सं ल' विश्वविद्यालय, नगर-निगम सं ल' शहरी विधानसभा पर मारवाड़ी लोकिनक कब्जा छनि! वा फेर सरकारी षड्यंत्र जे हिन्दी राष्ट्रभाषा छै कहि मिथिला प्रचारित करैत अछि. आ कि ओ न्यूजपेपर जे दरबज्जे-दरबज्जे हिन्दी अखबार पहुंचओबैत अछि.
एहना कोना भेलै जे गाम सं मात्र आधा किलोमीटर दूर चौक पर सब हिन्दीए बतियाइत छै। हिन्दी बजनाइ आओर मैथिली नहि बजनाइ ई बदलाओ 15 वर्ष पहिनहि देखने रही, तथा एहि मे सहभागी रही। गाम मे रहैत एकटा मास्टर/व्यक्ति किओ नहि सिखेलनि जे अपन मातृभाषा पर गर्व करू, अपन मातृभाषा सं सिनेह करू। अपन मातृभाषाक प्रयोग करू। एहन सिखेनिहार कोनो व्यक्ति सं संसर्ग नहि भेल!
मातृभाषाक प्रति सम्मान, मातृभाषा पर अभिमान किछ नहि बुझैत छलियै। मिथिला मे मैथिली नहि बाजि हिन्दी बजनाइ मात्र दुःखद नहि भयाओन सेहो अछि। हम अपन अगिला जेनरेशन सं एतेक त' कहि सकैत छी जे हमसब मैथिली भाषी छी। हमर अपन मातृभाषा मैथिली पर गर्व अछि। हम 2टा मैथिलीभाषी सदिखन मैथिली मे गप करब। हमर शिक्षाक माध्यम मैथिली हेबाक चाही। हमरा एतय मीडिया सेहो मैथिली चाही। हमर विधायक, मेयर सेहो मैथिलीभाषी मैथिल हेताह/हेतीह। हमसब कहिया जागब, कहिया अपन अधिकार छिनब। कहिया हमरा सभ कें पलायन सं मुक्ति भेटत!
— रोशन चौधरी


text:
Friday, May 31, 2013
जादूक छड़ी
चुनाब प्रचारक सभा | जनसमूहक भीर उमरल | नेताजी अपन दुनू हाथकेँ भँजैत माइकमे चिकैर-चिकैर कए भाषण दैत, “आदरणीय भाइ-बहिन आ समस्त काका काकीकेँ प्रणाम, एहि बेर पुनः अपन धरतीक एहि (अपन छाती दिस इशारा कए) लालकेँ भोट दए कऽ जीता दिअ फेर देखू चमत्कार | कोना नै सभक घरमे दुनू साँझ चूल्हा जरऽत | कोना कियो अस्पताल आ डॉक्टरक अभाबमे मरत | हमर दाबा अछि आबै बला पाँच बर्खमे एहि परोपट्टाक गली गलीमे पक्का पीच होएत | युवाकेँ रोजगार भेटत | बुढ़, बिधवा आर्थिक रूपसँ कमजोर वर्गक लोककेँ राजक तरफसँ पेंशन भेटत | भुखमरीक नामो निशान नहि रहत | बस ! एक बेर अपन एहि सेबककेँ जीता दिअ |”
थोपरीक गरगराहटसँ पंडाल हिलए लागल | नेताजी जिन्दाबादक नारासँ एक किलोमीटर दूर धरि हल्ला होबए लागल | भीरमे सँ निकलि एकटा बुढ़ मंचपर आबि, “एहि सभामे उपस्थित सभ गण्यमान आ आदरणीय, नेताजी एकदम ठीक कहैत छथि |”
ततबामे नेताजीक चाटुकार सभ, “वाह–वाह, बाबा केर स्वागत करू |” पाछूसँ दू तीनटा कार्यकर्ता आबि बाबाकेँ मालासँ तोपि देलकनि | बाबा अपन गरदैनसँ माला निकालि कए, “नेताजी एकदम ठीक कहैत छथि | एतेक रास असमान्य कार्य हिनकर अलाबा दोसर कियो कैए नहि सकैत अछि | जे काज ६६ बर्खमे नहि भेल ओ मात्र पाँच बर्खमे भए जाएत किएक की ओ जदुक छड़ी मात्र हिनके लग छनि जे एखने एहि सभामे अबैसँ पहिले भेतलन्हिए |”
*****जगदानन्द झा ‘मनु’
Subscribe to: Post Comments (Atom)


text:
भ्यालेन्तिना तेरेस्कोभा
भ्यालेन्तिना तेरेस्कोभा (रूसी: BaлeHTи́Ha Bлaди́MиpoBHa TepeшkóBa; जन्म ६ मार्च १९३७, अन्तरिक्षमे गेल पहिल महिला छथि । ओ तत्कालिन सोभियत सङ्घक भोस्तोक-६क पाइलटक रूपमे १९६३ जुन १६ मे अन्तरिक्ष यात्रा केनए छल ।[१]ओ अन्तरिक्षमे गेल पहिल नागरिक सेहो छथि । हुनका ४०० टा प्रत्याशीमे सँ चुनि अन्तरिक्षमे जाइलेल मौका देल गेल छल । अन्तरिक्षयात्री होमए सँ पूर्व ओ कपडा कारखानामे काम करैत छल आ एकटा शौखिन प्यारासुटर छल । सन् २०१३ मे ओ मङ्गल ग्रहमे जाइलेल प्रस्ताव राखलखिन । हुनका २०१४ शीतकालिन ओलोम्पिकक उद्घाटन समारोहमे ओलोम्पिक ध्वजबाहक बनाएल गेल छल ।
सुरुवाती जीवन[सम्पादन करी]
तेरेस्कोभाको जन्म सोभिएत संघक म्याज्लेनिकोभो गाँउमे भेल छल ।उनकर मातापिता बेलारससँ बसाई सारै ओत आएल छल ।[२]हुनकर पिता ट्रयाक्टर चालक छल आ माता कपडा कारखानामे काम करैत छलिन ।[३]१९४५ हुनका विद्यालय जाइल सुरु करलिन मुदा १९५३ मे विद्यालय छोइड अन्य क्षेत्रक अध्ययन करै लगलिन ।हुनकर प्यारसुटिङमे छोटेसँ रुचि छल ।हुनका स्थानिय एरोक्ल्बमे प्यारासुटिङ सिक २१ मे १९५९ कऽ दिन पहिल बेर प्यारासुट लऽ उडल ।हुनका ओही बेरसँ स्थानिय कपडा कारखानामे काम करैत छथिन । हुनकर प्यारासुटिङ् कलासँ हुनका अन्तरिक्ष यात्रामे सफलता देलक।१९६१ मे ओ युवा कम्युनिस्ट लिग (कम्सोमोल) कऽ सचिव भेल आ पछा जा सोभिएत कम्युनिस्ट पार्टिक सदस्य भेल ।
शिक्षा[सम्पादन करी]
भ्यालेन्तिना तेरेस्कोभाले अपन उडान पछा रसियाक झुकोभ्स्की वायु सेना एकाडेमीमे भर्ना भेल । हुनका ओतसँ विशिष्ट श्रेणीमे उत्तिर्ण भऽ कस्मोनट इन्जीनियर भेल ।सन १९७७ मे हुनका इन्जीनियरक डक्ट्रेट उपाधि प्राप्त केलिन ।
निजी जीवन[सम्पादन करी]
सम्मान[सम्पादन करी]
सन्दर्भ सामग्रीसभ[सम्पादन करी]
- ↑ "Valentina Vladimirovna TERESHKOVA"।
- ↑ Пepшaя жaHчыHa‑kacMaHaўT ў дзяцiHcTBe raBapылa пa‑бeлapycky. Nn.by (24 April 2009). Retrieved on 4 March 2013.
- ↑ Valentina Tereshkova. Starchild.gsfc.nasa.gov. Retrieved on 2013-03-04.


text:
Friday, July 31, 2015
Umesh Mandal_सगर राति दीप जरय :: १९ सितम्बर २०१५._Nirmali
सगर राति दीप जरय :: १९ सितम्बर २०१५
मिथिलाक प्रसिद्ध साहित्य गोष्ठी- ‘सगर राति दीप जरय’क ८७म आयोजन निर्मलीमे होएत ई निर्णए तँ पछिले गोष्ठीमे भऽ गेल छल, जे समाचार अपने लोकनिकेँ प्राप्तो अछि। मुदा कहिया होएत आ निर्मलीमे केतए होएत ई साफ नइ भेल रहए, जे अझुका बैसकमे भऽ गेल।
आइ सॉंझमे निर्मलीक स्थानीय साहित्य प्रेमी सबहक बैसक भेल। जइमे श्री विनोद कुमार, श्री सत्य नारायण प्रसाद, श्री सुरेश महतो, श्री राजदेव मण्डल, श्री राम विलास साहु, श्री राम प्रवेश मण्डल, श्री राजाराम यादव, श्री मनोज शर्मा, श्री रामलखन भंडारी एवं श्री सुरेन्द्र प्रसाद यादव आदि महतपूर्ण व्यक्ति सभ रहथि।
सगर रातिक कथा गोष्ठीक इतिहासक संग सुन्नी-हकारक महतपर विचार-विमर्श चलल। ऐ विशेषताकेँ अक्षुण्ण राखल जाए ई बात श्री राजदेव मण्डलजी कहलनि। सभ कियो निर्णए लेलनि जे अगिला गोष्ठी ऐतिहासिक हुअए। संगे दिन-तारीख आ स्थानक चयन सेहो भऽ गेल जे निम्न अछि।
अपने लोकनि (कथाकार, आलोचक) सादर अमंत्रित छी।
दिन- शनि
तारीख- १९ सितम्बर २०१५
स्थान : श्यामा रेसिडेन्सी कॉम विवाह हॉल, एस.बी.आइ. केम्पस- निर्मली (सुपौल)
Subscribe to: Post Comments (Atom)


text:
कलकत्ता/दड़िभंगा. मैथिली फ़िल्म निर्माण मे तीव्रता आयल अछि जे शुभ संकेत मानल जा रहल अछि. विगत किछु समय मे नीक-नीक ओ सुन्नर फ़िल्मक निर्माण भेल अछि आ एखनो भ' रहल अछि जाहि मे मनोज झाक “खुरलुच्ची”, महेन्द्र चौधरीक” साजन अहां बिना”, किशोर नाथ जीक “चट मंगनी पट भेल बियाह” आदि किछु फ़िल्मक २०१२ मे सिनेमा हॉल मे अयबाक संभावना अछि. एहने फ़िल्म मे एकटा महान परिवारिक आ सामाजिक फ़िल्म हमरा लॊकनिक बीच आबय लेल तैयार अछि जकर नाम अछि- “एक चुटकी सिन्दूर”. डी एस एम फ़िल्म्स इन्टरनेशल बैनरक तहत बनल फ़िल्म “एक चुटकी सिन्दूर”क निर्देशक रमेश रंजन आ सह-निर्देशक आनन्द झा आ रतन राहा छथि. उल्लेख़नीय अछि जे अहि सं पूर्व रमेश रंजन “ममता” फ़िल्मक निर्देशन क' चुकल छथि. रमेश रंजन केर कथा आ संगीत निर्देशन मे निर्मित एहि फ़िल्मक कलाकार छथि - हिमांशु झा, अनिल मिश्रा, नम्रता झा, दीपा, रमेश रंजन , प्रसिद्ध गायक/उद्घोषक रामसेवक ठाकुर, महेन्द्र लाल कर्ण, पूनम मल्लिक, रत्ना झा, आनन्द झा, कुणाल ठाकुर , वीरेन्द्र झा, मिथिलेश मिश्रा , अनीत झा, अमोल झा आदि. कुंज बिहारी मिश्र, रामबाबू झा, पवन नारायण, जीतेन्द्र पाठक, रंजना झा, मीनू मिश्रा आदि एहि फ़िल्मक गीत कें स्वर देने छथि. “एक चुटकी सिन्दूर”क कहानी पुरुष प्रधान मैथिल समाज मे नारीक स्थिति पर आधारित अछि. नारी केना सुदूर क्षेत्रमे अपन जीनगी बितबैत अछि, केना ओ दहेज प्रथाक कुरीतिस लड़ैत अछि, प्रेम बियाह, विधवा बियाहक नीक पक्ष रखैत अछि, आ संगहि ओ केना अपन संस्कृति कें बचबैत अछि, एहि सब किछु अहम मुद्दा पर केन्द्रित अछि ई फ़िल्म. आशा अछि जे ई फ़िल्म मिथिला मे बड्ड सफ़ल आ चर्चित होयत.
(Report/Photo : भास्कर झा)
(Report/Photo : भास्कर झा)


text:
पुरैनिया । एक दिस जतऽ युग-परिवर्तनक संग सांस्कृतिक बदलाव स्वाभविक छैक ओतऽ इहो सत्य छैक जे हरेक संस्कृति अपन पारंपरिक संरक्षणक प्रति निष्ठावान रहल अछि । बंगाली एखनहुं विवाहक अवसर पर अपन पारंपरिक कोढ़िलाक मुकुट पहिरब नहि बिसरलाह, पंजाबी लोकनिक बरियाती-सरियाती गुलाबी रंगक पगड़ी पहिरब नहि बिसरैत छथि, तखन मैथिल-जन किएक पाग पहिरै मे हिचकिचाइत छथि? बंगाली प्रत्येक शुभ बेला मे एखनहुं उल्लूक ध्वनि करैत छथि, पंजाबी भांगड़ा नचैत छथि, तखन मैथिल-महिला किएक गोसाउनीक गीत गबैक प्रति उदासीन भेल जा रहल छथि? एहि भावना सों प्रेरित भ श्रीमति भारती झा अपन पुस्तक ‘मिथिलाक बिध-बाध-गीत-नाद’ के माध्यम सों सम्पूर्ण मिथिलाक संस्कृति के संकलन करवाक सफल प्रयास केने छथि. छठीयार से ल के विवाह-द्विरागमन तक प्रत्येक शुभ अवसर पर होई बला विधि-व्यवहारक वर्णन आओर निर्देश एतेक सरलता स केने छथि जे अबै बला समय में ई पुस्तक हरेक परंपरा-प्रेमी मैथिलक गृह मे एकटा डाइरेक्टरीक रूप मे स्थान पाबि, मांगलिक अवसर पर अपन उपयोगिता सॅ अवगत करबैत रहत। आजुक समय मे श्री मति भारती झाक एहि पुस्तकक आवश्यकता आओर अधिक अछि किएक त उत्तर-पश्चिमी भारतक सभ्यता प्रबल रूप सॅ सम्पूर्ण देशक संग मिथिलो पर प्रभावी भेल जा रहल अछि आओर विवाहक पूर्व सन्ध्या मे लाबा भुजाइक पारंपरिक विधि सॅ अधिक लोकप्रिय उत्तर-पश्चिमी भारतक संगीत आओर पाश्चात्य नृत्य भेल जा रहल अछि. आवश्यक अछि जे नवका तूरक लोक एखुनका सांस्कृतिक-मेलजोलक युग मे रहैत अपन परंपराक रक्षण करै मे सक्षम होथि। आइ जखन विश्वक हरेक कोन मे, प्रत्येक कार्य-क्षेत्र मे, झा-मिश्र-ठाकुरक उच्चपदस्थ सम्माननीय उपस्थिति, मिथिलाक परिचय दऽ रहल अछि, एहन उत्साह-वर्धक स्थिति मे, सीता-भामती-भारतीक वंशजा आओर वाचस्पति-विद्यापति-मण्डनक वंशज के अपन सांस्कृतिक परंपरा पर गौरव हेबाक चाही। श्रीमति भारती झा ‘ मिथिलाक विध-बाध गीत-नाद’ के माध्यम सों मांगलिक परंपरा के सहेज त देलनि , संगठित प्रयास सों एकर संरक्षण, प्रचार- प्रसार हेबाक चाही।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
क्रिस्टिन लागार्द
क्रिस्टियन मेडेलिन ओडेट्टे लागार्द (जन्म १ जनवरी १९५६)[१] एक फ्रेञ्च वकिल तथा युनियन फर पपुलर मुभमेन्टक राजनीतिज्ञ छथि जे सन् २०११ जुलाई ५ सँ अन्तर्राष्ट्रिय आर्थिक कोषक प्रबन्ध निर्देशक पदमे कार्यरत छथि । पहिने ओ फ्रान्सक विभिन्न मन्त्रालयक मन्त्री पदमे कार्य क चुकल छथि । ओ पहिल महिला छथि जे जी८ अर्थक अर्थ मन्त्री तथा आइएमएफक प्रबन्धक भेल छथि ।[२]
प्रारम्भिक जीवन[सम्पादन करी]
सन्दर्भ सामग्रीसभ[सम्पादन करी]
- ↑ "Le Nouvel Economiste", Nouveleconomiste.fr, अन्तिम पहुँच २०१४-०२-२१।
- ↑ "आईएमएफका प्रमुख क्रिस्टिन लागार्द", आर्थिक दैनिक, अन्तिम पहुँच भदौ १२।
बाह्य जडीसभ[सम्पादन करी]


text:
जामा मस्जिद, दिल्ली
जामा मस्जिदक निर्माण सन् १६५६ मे सम्राट शाहजहा द्वारा कएल गेल छल। ई पुरानी दिल्लीमे स्थित अछि। ई मस्जिद लाल आ सङ्रगमरक पत्थरसभ सँ बनाओल गेल अछि। लाल किला सँ ५०० मी. कऽ दूरी पर जामा मस्जिद स्थित अछि जे भारतक सबसँ बड़का मस्जिद छी। ई मस्जिदक निर्माण १६५० मे शाहजहा द्वारा शुरु कराओल गेल छल। एकरा बनऽमे ६ वर्ष समय आ १० लाख रु.लागल छल। बलुआ पत्थर आर उज्जर सङ्रगमर सँ निर्मित ई मस्जिदमे उत्तर आ दक्षिण द्वार सँ प्रवेश कएल जाऽ सकैत अछि। पूर्वी द्वार केवल शुक्रदिनक मात्र खुलैत अछि। एहीके सम्बधमे कहल जाइत अछि की सुल्तान एही द्वारक प्रयोग करैत छलाह। एकर प्रार्थना गृह खुब सुन्दर अछि। एहीमे एगारह मेहराब अछि जहीके बीच वला महराब अन्य सँ किछ बड़का अछि। एकर ऊपरमे बनल गुम्बदसभ कऽ उज्जर आर कारी सङ्रगमर सँ सजाओल गेल अछि जे निजामुद्दीन दरगाहऽक याद दिलाबैत अछि।
चित्र दीर्घा[सम्पादन करी]
जामा मस्जिदक इमामसभ[सम्पादन करी]
- शाह इस्माइल शहीद
- सैयद अब्दुल्लह बुखारी
- सैयद अहमद बुखारी
- (सैयद शाबान बुखारी) , १४ (१४हम) इमाम (२२ नवम्बर २०१४ ) कऽ बनाओल गेल छल /
एहो सभ देखी[सम्पादन करी]
जामा मस्जिद, दिल्लीक सम्बन्धमे विकिपिडियाक भातृ योजनासभमे ताकी:
बाह्य जडीसभ[सम्पादन करी]
-
- Pictures of the Jama Masjid in Delhi
- Jama Masjid
- en:Flickr।फ्लिकर: Photos tagged with "jamamasjid"
- Satellite picture by Google Maps
सन्दर्भ सामग्रीसभ[सम्पादन करी]
- Jama Masjid (Delhi)page at India Image, the Government of India Information portal.
- Jama Masjid, Delhi page at India Profile, a travel information site.
- "Saudi offer to fix Delhi mosque" (BBC) accessed January 5
- http://news.google.com/newspapersid=u_MNAAAAIBAJ&sjid=RHkDAAAAIBAJ&pg=4765,1141957&dq=jama+masjid+largest+mosque


text:
दडिभंगा. पंचमी सं शुरू होमयवला उत्सवी सीजन मिथिला मे अलगे माहौल सृजित करैत अछि. ई उत्सव केर सीजन सामा धरि आबाध चलत. फेर तिला संक्रांति सं पावनि केर सिलसिला शुरू होयत. मिथिला मे आइ चौरचन पावनि केर धूम अछि. आजुक दिन धिया-पुता सं सियान धरि साँझक बाट तकैत अछि. पहिल साँझ मे चान कें नाना प्रकारक पकवान ओ फल संग हाथ उठायल जायत. दिन मे गोसाओनिक घर मे नियम निष्ठाक सं पबनैतिन सभ पकवान बनौतीह. संगहि आजुक दिन कतेको माय अपन समर्थ धिया कें पुरिकिया गुहब सिखओतीह. पावनिक बहन्ने मिथिला मे धिया-पुता कें संस्कार देबाक काज सेहो अभिवावक लोकनि करैत छथि. यएह कारण अछि जे दुनू पार मिथिला राजनीतिक रूपें अवहेलित रहितो सांस्कृतिक रूपें अनुप्राणित अछि.
आजुक दिन मिथिलाक घर-घर मे पान-पकवान रहैत अछि. पावनि दिन पुरिकिया, खजुरी, खीर, पूरी, मालपुआ, दालिपुरी त' बनिते अछि संगहि एहि दिन फल मे केरा, लताम, खीरा, शरीफा, नेबो आदि अनेक फल (जे बारीझाड़ी मे सहज उपलब्ध रहैत अछि) रहैत अछि. मिथिलाक लोक आजुक पावनि मे साग, अंकुरी, झिमनी केर तरकारी ओ ओलक चटनी निश्चित रूपें खाइत छथि. चौरचन मे मिथिलाक आँगन ठाओ-पीढ़ी ओ अरिपन सं सुसज्जित रहैत अछि. हाथ उठयलाक बाद ब्राह्मण भोजन केर रीति अछि. एहि पावनिक बाद मिथिलाक लोक इन्द्रपूजन केर तैयारी मे लागि जायत.
आजुक दिन मिथिलाक घर-घर मे पान-पकवान रहैत अछि. पावनि दिन पुरिकिया, खजुरी, खीर, पूरी, मालपुआ, दालिपुरी त' बनिते अछि संगहि एहि दिन फल मे केरा, लताम, खीरा, शरीफा, नेबो आदि अनेक फल (जे बारीझाड़ी मे सहज उपलब्ध रहैत अछि) रहैत अछि. मिथिलाक लोक आजुक पावनि मे साग, अंकुरी, झिमनी केर तरकारी ओ ओलक चटनी निश्चित रूपें खाइत छथि. चौरचन मे मिथिलाक आँगन ठाओ-पीढ़ी ओ अरिपन सं सुसज्जित रहैत अछि. हाथ उठयलाक बाद ब्राह्मण भोजन केर रीति अछि. एहि पावनिक बाद मिथिलाक लोक इन्द्रपूजन केर तैयारी मे लागि जायत.
(Report: मिथिमीडिया ब्यूरो)
Tags: पावनि-तिहार हालचाल


text:
पूरा दुनिया कोरोना वायरस कें महामारी सं जूझ रहल अछि. अमेरिका जेहन महाशक्ति सेहो बेकाबू होयत जा रहल हालात क’ संभाल नै पाबि रहल अछि. दुनियाभर कें वैज्ञानिक कोरोना कें संक्रमण क’ रोबाक तरकीब आ एकर दवा खोजय मे जुटल अछि. अहि बीच न्यूजीलैंड सं एकटा शुभ समाचार आयल अछि.
न्यूजीलैंड कोरोना मुक्त देश बैन गेल अछि. न्यूजीलैंड कें एकटा अस्पताल मे भर्ती कोरोनाक अंतिम मरीज क’ सेहो उपचार कें बाद स्वस्थ होबय पर घर भेज देल गेल. पिछला 17 दिन सं देश मे कोरोनाक कोनो नया केस सामने नै आयल अछि. न्यूजीलैंड केर प्रधानमंत्री जेसिंडा अर्डर्न सोमदिन ई घोषणा केलनि. ओ कहलनि जे आब देश मे मरीजक संख्या शून्य भ’ जेल अछि.
समाचार एजेंसी रॉयटर्स कें मुताबिक न्यूजीलैंड केर पीएम सामाजिक आ आर्थिक पाबंदि केर हटबाक घोषणा करैत कहलनि जे आब देश वापस सामान्य स्थिति मे आबि जायत. हम तैयार छी .ओ कहलनि जे अखन हमार काज खत्म नै भेल अछि. हम सब कोरोना वायरस कें संक्रमण केर पूर्ण रूप सं रोइक लेने अछि, परन्तु अहि दिशा मे अपन प्रयास जारी रहत.
न्यूजीलैंड केर प्रधानमंत्री इहो बतओलनि जे देश मे कोरोनाक केस शून्य होबाक खबर सं ओ एतै खुश भेलनि जे डांस सेहो केलनि. कोरोना वायरस सं संक्रमित मरीजक तादाद दुनियाभर मे 71 लाख कें करीब पहुंच चुकल अछि. दुनियाभर मे अहि बीमारी कें कारण 4.04 लाख सं अधिक लोक केर जान जा चुकल अछि. ओतय, न्यूजीलैंड मे कोरोना सं संक्रमणक 1154 मामला सामने आयल.
50 लाख कें आबादी वला न्यूजीलैंड मे कोरोनाक कारण 22 लोक केर मृत्यु भेल. दक्षिण प्रशांत कें देश न्यूजीलैंड मे कोरोना वायरसक संक्रमण खतरनाक स्तर पर नै फैलबाक पीछा सरकार केर ओर सं उठाओल गेल कड़ा कदम क’ अहम मानल जा रहल अछि. प्रधानमंत्री जेसिंका शुरुआत मे देश केर सीमा क’ सील क’ देश मे कड़ा नियम लागू भेल छल.


text:
काभ्रेपलाञ्चोक जिला
काभ्रेपलाञ्चोक जिला नेपालक मध्यमाञ्चल विकास क्षेत्रक बागमती अञ्चलक एकटा जिला छी। नेपाल एकीकरणपूर्व वर्तमान काभ्रे जिला बनेपा, पनौती, धुलिखेल, पाँचखाल, खोपासी, नाला, साँगा, साठीघर भगवती(पलाञ्चोक), मण्डन, दाप्चा, नाल्दुम, चौकोट नगरपालिका तथा गाउँ विकास समितिसभक कारण इतिहासक पन्नामे जीवन्त छल। ई एतिहासिक जिला पुरान धार्मिक स्थल आ उद्योगिक महत्वक लेल चिनहल जाइत अछि।
नामाकरण[सम्पादन करी]
भौगोलिक अवस्थिति[सम्पादन करी]
- अक्षांश: २७.२१" उत्तरसँ २७.८५" उत्तरधरि
- देशान्तर: ८५.२४" पूर्वसँ ८५.४९" पूर्वधरि
- समुद्र सतहसँ उचाई: १००७ मिटरसँ ३०१८ मिटरधरि
- क्षेत्रफल: १४०४ वर्ग किलोमिटर
- सिमाना: पूर्वमे रामेछाप आ दोलखा जिला, पश्चिम- काठमाडौं जिला, ललितपुर जिला आ भक्तपुर जिला उत्तर-सिन्धुपाल्चोक आ दक्षिण- सिन्धुपाल्चोक, सिन्धुली जिला, मकवानपुर जिला
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- Neppol Megasite
- "Districts of Nepal", Statoids।


text:
मधुबनी, मिथिला मिरर: मधुबनी जिलाक जयनगर बस्ती निवासी आ किराना व्यवसायी 55 वर्षीय राम विलास कापड़ीकें जयनगर सुभाष चौक पर अपराधी गोली मारिकय हत्या कय देलक। घटना मंगलदिनक अछि। घटना तहन भेल जहन राम विलास दोकान सं घर जा रहल छल। पहिने सं घात लगा कए बैसल पराधी राम विलासकेँ सीनामे गोली मारलक आ भागि गेल। आनन-फाननमे राम विलासकें अनुमंडल अस्पताल आनल गेल जतय डॉक्टर व्यवसायीकें मृत घोषित कए देलक।
अनुमंडल अस्पताल परिसरमे लोकक भारी भीड़ जमा भए गेल। जयनगर थाना पुलिस मामलाक जांचमे जुटल अछि। एम्हर, लोक़ सब लहासकें शहीद चौक पर राखि सड़ककें जाम कए देलक। जयनगरमे मंगलदिन राति किराना व्यवसायी राम विलास कापड़ीक भेल हत्याक खिलाफ बुधदिन जयनगरक सारी दोकान बंद अछि। व्यवसायीकें हत्याराक गिरफ्तारी आ मृतकक परिजनकें उचित मुआवजाक मांगकें लए सड़क जाम कएल गेल।


text:
पटना । मुख्यमंत्री नीतीश कुमार राज्य क कांट्रैक्ट कर्मचारी कए स्थाई नौकरी जेकां सुविधा देबाक फैसला लेबा लेल तैयार छथि। चुनाव स पूर्व नीतीश कुमार कांट्रैक्ट कर्मचारी कए कहने छलाह जे ओ हुनकर नौकरी स्थाई करबाक संबंध मे जे संभव भ सकत करब। एकरा लेल ओ एकटा उच्चस्तरीय समिति क गठन सेहो केने छलाह। समिति अपन रिपोर्ट तैयार क लेलक अछि। पूर्व मुख्य सचिव अशोक कुमार चौधरी क अध्यक्षता मे संविदा पर नियुक्त कर्मी क नियमितीकरण लेल गठित एहि उच्चस्तरीय समिति क रिपोर्ट सरकार कए भेट गेल अछि। रिपोर्ट मे कांट्रैक्ट कर्मचारी कए स्थाई करबाक सिफारिश त नहि कैल गेल अछि, मुदा स्थायी कर्मी जेकां बहुत रास सुविधा हुनका देबाक सलाह देल गेल अछि। कहल जा रहल अछि जे एहि रिपोर्ट कए लागू कए मुख्यमंत्री नीतीश कुमार चुनाव क दौरान कांट्रैक्ट कर्मचारी स कहल गप पूरा करतथि।
रिपोर्ट मे कैल गेल सिफारिश
1- 60 साल तक कांट्रैक्ट होएत। कांट्रैक्ट कए सब साल रिनुअल करेबाक जरुरत नहि।
2- बेसिक सैलरी क हिसाब स महंगाई भत्ताक भेटत।
3- मेडिकल क सुविधा देल जाएत।
4- यात्रा आ घर लेल भत्ताह सेहो भेटत।
5- ईपीएफ खाता मे टका होएत जमा।
6- कैजुअल लीव (CL) आ अर्न लीव (EL) क सुविधा।
7- महिला कए प्रेग्नेंकसी लेल पांच माह क अवकाश।
8- पुरुष कए सेहो पिता बनबा पर छुट्टी क प्रावधान।
9- चारि साल मे एक बेर एलटीए ।


text:
दरभंगा, मिथिला मिरर-निशांत झा: मधुबनी जिलाक लौकही थाना क्षेत्रक धोबियाही गाम मे रविदिन भोर मे आंटा चक्की मिल मे सुतल एकता युवक के अपराधी उठा कय गोली मारि देलक, जाहि सं युवक घायल भय गेल। युवकक पहिचान अशोक साह (28) के रूप मे कायल गेल अछि। युवक के गंभीर हाल मे दरभंगा रेफर कय देल गेल अछि।
घायल युवक के पिता चरित्र साह के अनुसार अशोक आंटा चक्कीक दोकान मे सुतल छल। रविदिन भोर मे करीब पौने चारि बजे तीनटा अज्ञात अपराधी घटना के अंजाम देलक अछि। अपराधी घटना के बा भागी गेल। जख्मी के लौकही स्वास्थ केन्द्र आनल गेल, जतय प्राथमिक उपचार के बाद युवक के दरभंगा रेफर कय देल गेल।


text:
पटना, मिथिला मिरर : मुजफ्फरपुर बालिका गृह यौन उत्पीडऩ कांडमे पूर्वमंत्री मंजू वर्मा आ हुनक पति चंद्रशेखर वर्मा पर आब गिरफ्तारीक तलवार लटकि रहल छनि। 17 अगस्तकेँ बेगूसरायक चेरिया बरियारपुर स्थित मंजू वर्माक आवास पर सीबीआइक छापेमारीक दौरान बरामद सभ 50 जीवित कारतूस अवैध पाओल गेल। एहन स्थितिमे आर्म्स एक्ट मामलामे बेगूसराय पुलिस कखनो वर्मा दंपतिकेँ गिरफ्तार क’ सकैत अछि। बतादी जे चेरिया बरियारपुर थानामे पछिला शुक्रदिन 17 अगस्तके सीबीआइके डीएसपी मंजू वर्मा आ हुनक पतिकेँ खिलाफ अवैध हथियार व कारतूस रखबाक मामलामे प्राथमिकी दर्ज करौने छल। बेगूसरायक एसपी आदित्य कुमार मंगलदिन प्रेसकेँ जानकारी दैत कहलाह जे जाँच रिपोर्टमे पता चलल अछि जे मंजू वर्माक घरसँ जतेक कारतूस बरामद कएल गेल छल ओ सभ अवैध अछि। संगहि कहलाह जे जिला पुलिसकेँ जाँच रिपोर्टक इंतजार अछि। एसपी इहो बतौलनी जे मंजू वर्माक पुत्र मंगलदिन हुनकासँ भेट क’ गुहारि लगौने छल जे हुनका घरसँ बरामद कारतूस हुनक नहि छनि। मंजू वर्माके पुत्रके लिखित रूपमे देबाक लेल कहल गेलनि जेकरा बाद हुनक आवेदनक आलोकमे सेहो जाँच कराओल जायत। एसपी आदित्य कुमार बतौलनी जे मंजू वर्माकेँ कुल 16 अंगरक्षक आ हाउसगार्ड उपलब्ध कराओल गेल छलनि जाहिमे 1/4 हाउसगार्ड, 1/4 स्कॉर्ट पार्टी, तीन अंगरक्षक आ तीन विशेष शाखाक अंगरक्षक उपलब्ध कराओल गेल छल। दूटा अंगरक्षक एसएलआरसँ लैस छलथि जखनि दुनू एसएलआरधारी अंगरक्षकक गोलीक हिसाब माँगल गेल त’ ओ ठीक छल। एहनमे सवाल उठैत अछि जे मंजू वर्माक घर पर प्रतिबंधित श्रेणीक कारतूस कतयसँ आ कोना अएलनि।
Home समाचार राष्ट्रीय समाचार मुजफ्फरपुरक घटना : पूर्व मंत्री मंजू वर्मा पर लटकल गिरफ्तारीक तलवार


text:
आंगनमे राखल चौकीपर शंकर शान्त बैसल छल। माए आबि कऽ पुछलनु- “की भेल, किए उदास छी”? शंकर कानए लागल- “कृष्णचन्द्र भैया जखन देखैत छथि तँ कहैत छथि जे फूसि नै बाजू”। एना किए कहै छथि? शंकर कथा सुनबए लागल। टोलक किछु नेना क्रिकेट खेलबाक लेल गाछी गेल छल। विकेट नै रहए तेँ कैलाश कक्काक राहड़िक खेतसँ रंजीत किछु राहड़िक मोटगर गाछकेँ उखाड़ि विकेट बनौलक। क्षणहिमे कैलाश कक्का गाछी दऽ कऽ जाइत छलाह। अपन खेतक दशा देखि सभसँ पुछलनि जे राहड़िकेँ के उखाड़लक? केओ नै बाजल। ओहि दिन साँझमे पंचैती बैसाओल गेल। रंजीतकेँ पता छल जे मास्टर साहेब मात्र हमरेटासँ पुछताह। तेँ हमरा धमकी देलक – जौँ हमर नाओं कहबेँ तँ मारबौ, ललवाकेँ फँसा दही। हमहूँ डरक मारे ललवाक नाओँ बकि देलहुँ। ओकर बड़का भाए कृष्णचन्द्र भैया ओकरा बड़ मारि मारलनि। जखन ओ सत्यकेँ बुझलन्हि, तखनसँ खिसिआएल रहथि। शंकरक व्यथा सुनि माए अवाक् रहि गेलीह – अहाँ बड़ पैघ गलती कएलहुँ। लाला अहाँक प्रिय मित्र छथि, जाउ आ हुनकासँ माफी माँगि लिअ। भविष्यमे एहेन गलती नै करब। जाहि व्यक्तिसँ डर होइत अछि ओकरा संग मित्रता किए करै छी? निर्दिषक आत्मापर चोट नै पहुँचेबाक चाही। प्रण करू जे सदिखन सत्य बाजब, जौँ कतहु समस्या हुअए तँ चुप्प रहि जाएब मुदा झूठ नै बाजब।
माएक प्रेरणासँ शंकर सत्य हरिश्चन्द्र तँ नै भऽ सकल मुदा ओहेन झूठ नै बजैत अछि जाहिसँ ककरो आत्माकेँ दुःख पहुँचए वा सत्य कलंकित हुअए।


text:
Sunday, June 9, 2013
मुर्दा
बिहार रोडबेजकेँ बस पटनासँ जयनगर धरि सफर । समस्तीपुरसँ किछु पहिले सामनेसँ एकटा बड़काटा चमचमाइत कारी रंगक कार आबि कए बसक सामने ठार भऽ गेल । ओहि कारमे सँ देशी तमन्चा लेने दू गोट पहलवान निकलि बल प्रयोगसँ बसमे घुसि गेल । बसमे चढ़ला बाद सभक दिस धियानसँ देखैत पाछुक सीटपर बैसल एकटा नौजबानकेँ सभक सोझाँ खीच कए बससँ बाहर निकालि दुनू गोटे ओकरा लात मुक्कासँ पीटअ लागल । बसमे बैसल ७०-७५ गोटेमे सँ कएकरो हिम्मत नहि जे एकबेर इहो पूछेए कि भेलै, एकरा किएक पीटै छै । सभ मूक दर्शक बनल । अंतमे ओ दुनू यमराजक दूत ओकरा मारैत मारैत थाकि गेल तँ एकटा अप्पन तमन्चा तानि ओकर सीनापर दनादन दू गोली दाइग देलक । सभह सामने दिनदहारे । ७०-७५ टा नपुंसक लग दूटा मर्द जीत गेल अथवा ७०-७५ टा मुर्दापर दूटा जीवन भारी परल ।
Subscribe to: Post Comments (Atom)


text:
चीन सं शुरू भेल कोरोना वायरस अमेरिका मे कहर बरपा रहल अछि. ई घातक बीमारीक कारण सं अमेरिका मे 25000 सं अधिक लोकक मृत्यु भ’ चुकल अछि. कोरोना वायरस कें बढ़’ सं रोकय मे विश्व स्वास्थ्य संगठन (WHO) केर भूमिका सं अमेरिका खफा अछि. अमेरिकी राष्ट्रपति डोनाल्ड ट्रंप WHO पर चीनक तरफदारी करबाक आरोप लगबैत फंडिंग रोकबाक धमकी देने छलाह.
आब अमेरिकी राष्ट्रपति ट्रंप WHO कें फंडिंग रोकबाक ऐलान क’ देलनि अछि. ओ घोषणा करैत WHO पर कोरोनाक गंभीरता कें नजरअंदाज करबाक आरोप लगओलनि, कहलनि जे WHO केर उदासीनता सं ई बीमारी पूरा दुनिया मे अपने पांव पसारि लेलक. अमेरिकी राष्ट्रपति पत्रकार सब सं बात करैत कहलनि जे कोरोना वायरस फैलबाक बात छिपाबय और कुप्रबंधन मे विश्व स्वास्थ्य संगठनक भूमिका केर समीक्षा कयल जा रहल अछि.
ट्रंप कहलनि जे संगठन कोरोनाक महामारी कें ल’ पारदर्शिता नहि रखने छल. अमेरिका पिछला साल 400 मिलियन अमेरिकी डॉलर देने छल. ट्रंप कहलनि जे आब हम विचार करब जे ओहि टाकाक की कएल जाय, जे संयुक्त राष्ट्र संघ कें देल जाइ छल. अमेरिकी राष्ट्रपति कोरोना वायरस कें ल’ चिंता जतओलनि.


text:
Monday, April 9, 2012
नव अंशु
विहनि कथा-नव अंशु
प्रभात बाबू माँजल संगीतकार-गायक आ शिवाजीनगर काँलेजक संगीत विभागक प्रधान प्रोफेसर छलखिन ।एक बेर पटना सँ प्रोग्राम क' ट्रेन सँ गाम आबैत छलाह ।भरि रातिक झमारल तेँए आँखि बंद केने सुतबाक अथक कोशिश केलनि मुदा हो-हल्ला सँ नीन कोसोँ दूर भागि गेल ।तखने एकटा नारी कंठ कोलाहल के चिरैत हुनक कान के स्पर्श केलकै ,आरोह-अवरोह के फूल सँ सजल सप्त-सुरी माला मे गजबे आकर्षण छलै । प्रभात बाबू आँखि खोलि चारू कात हियासलाह मुदा केउ देखाइ नै देलकै ,मुदा आभास भेलै जे ओ कोकिल-कंठ लग आबि रहल छै ।कने कालक बाद लागलेन जे ओ बगल मे आबि गेल छै ,आंखि खोललनि त' नीच्चा 10-12 वर्षक बच्ची झारू लेने फर्श साफ करैत आ लोक सब के एक टकिया दैत देखलनि ।प्रभात बाबू ओकरा लग बजा नाम-पता पुछलनि ,हुनका बूझहा गेलै जे ओहि अनाथ मे शारदा बसल छथिन ।ओकरा अपना संग चलबाक लेल आ नीक स्कुल मे नाम लिखा देबाक बात कहलनि , ओ तैयार भ' गेल ।अपना लग बैसा प्रभात बाबू गीत सुनैत रहलखिन ,ओकर हर-एक स्वर संग दुनूक दिल सँ निकलैत नव किरण आँखिक बाटे निकलि सगरो संसार के प्रकाशित क' रहल छल ।आशक नव अंशु पिछला जीवनक अन्हार के इजोर क' देने छल ।
अमित मिश्र
Subscribe to: Post Comments (Atom)


text:
मुजफ्फरपुर, मिथिला मिरर: मुजफ्फरपुर मे सीसीटीवी कैमरा वला ‘लो फ्लोर’ नगर बसक शुभारंभ मंगल दिन परिवहन मंत्री द्वारा कायल जायत। अहि मौका पर विभागक प्रधान सचिव, प्रमंडल एवं जिलाक बहुतो वरिष्ठ एवं जनप्रतिनिधि मौजूद रहताह।
जवाहर लाल नेहरू अरबन डेवलपमेंट योजना के तहत बिहार राज्य पथ परिवहन निगम के मुजफ्फरपुर प्रमंडलक अंतर्गत आबय वला मुजफ्फरपुर, सीतामढ़ी, वैशाली एवं मोतिहारी जिला मे 18 गोट बस सं शुरुआत कायल जा रहल अछि।
25 जनवरी सं 40 और बसक परिचालन होयत। प्रमंडलीय प्रबंधक एसएन झा कहलनि जे, निगम द्वारा करीब 90 बसक परिचालन करबाक योजना अछि। यात्रीक सुविधा एवं सुरक्षाक लेल सीसीटीवी कैमरा लगाओल गेल अछि। ओ कहलनि जे, अहि बसक किराया सेहो काम रहत जाहि सं यात्री के सहूलियत हेतनि।


text:
देवप्रयाग
देवप्रयाग भारतक उत्तराखण्ड राज्यमे अवस्थित एक नगर आ प्रसिद्ध तीर्थस्थान छी ।[१][२] ई अलकनन्दा नदी तथा भागीरथी नदीक सङ्गम पर स्थित अछि । याह सङ्गम स्थलक बाद ई नदीके पहिल बेर गङ्गा नदीक नाम सँ जानल जाइत अछि । एतय श्री रघुनाथ जी के मन्दिर अछि, जतय हिन्दू तीर्थयात्री भारतक कोना कोना सँ दर्शन करै लेल आबैत अछि । देवप्रयाग अलकनन्दा आ भागीरथी नदिसभकके सङ्गम पर बैसल अछि । एतय सँ दुनू नदिसभके सम्मिलित धारा गङ्गा कहलाबैत अछि । ई टेहरीसँ १८ माइल दक्षिण-दक्षिण-पूर्व दिशामे स्थित अछि । प्राचीन हिन्दू मन्दिरक कारण ई तीर्थस्थानक विशेष महत्व अछि । सङ्गम पर होमएक कारण तीर्थराज प्रयागक स्वरूप एकर नामकरण भेल अछि ।
देवप्रयाग समुद्र सतहसँ १५०० फिटक उचाई पर अवस्थित अछि आ निकटवर्ती शहर ऋषिकेशसँ सड़क मार्गद्वारा ७० किमीक दूरी पर अछि । ई स्थान उत्तराखण्ड राज्यक पञ्च प्रयागमे सँ एक मानल जाइत अछि ।[३] एकर अलावा एकर बारेमे कहल जाइत अछि कि जब राजा भागीरथ गङ्गाक पृथ्वी पर आनैक लेल समर्थन बनौलक तहन ३३ करोड़ देवी-देवता सेहो गङ्गाक साथ स्वर्गसँ पृथ्वीलोक आएल छल । तब ओसभ अपन आवास देवप्रयागमे बनेनाए छल जे गङ्गाक जन्म भूमि छी । भागीरथी आ अलकनन्दाक सङ्गमक बाद याह ठामसँ पवित्र नदी गङ्गाक उद्भव होइत अछि । याह ठाम पहिल बेर ई नदी गङ्गाक नामसँ जानल जाइत अछि ।[४]
गढ़वाल क्षेत्रमे मान्यतानुसार भागिरथी नदीक सौस तथा अलकनन्दा नदी को बौह कहल जाइत अछि । ई स्थानक मुख्य आकर्षणमे सङ्गमक अलावा एक शिव मन्दिर तथा रघुनाथ मन्दिर छी जाहिमे रघुनाथ मन्दिर द्रविड शैलीमे निर्मित अछि । देवप्रयाग प्राकृतिक सम्पदासँ परिपूर्ण अछि । ई ठामक सौन्दर्य अद्वितीय अछि । निकटवर्ती डण्डा नागराज मन्दिर आ चन्द्रवदनी मन्दिर सेहो दर्शनीय अछि । देवप्रयागक सुदर्शन क्षेत्र सेहो कहल जाइत अछि । ई ठाम पर कव्वा नै देखल गेल अछि, जे की एक आश्चर्यक बात छी ।[४]
प्रसिद्धि[सम्पादन करी]
मान्यतानुसार एतय देवशर्मा नामक एक तपस्वी कठोर तपस्या केनए छल, जकार नाम पर ई स्थानक नाम देवप्रयाग पड़ल । प्रयाग कोनो भी सङ्गमक कहल जाइत अछि ।[५] ई स्व.आचार्य श्री पं.चक्रधर जोशी नामक ज्योतिष्विद आ खगोलशास्त्रीक गृहस्थान छल, जे सन् १९४६ मे नक्षत्र प्रयोगशालाक स्थापना केनए छल ।
सन्दर्भ सामग्रीसभ[सम्पादन करी]
- ↑ Fast facts Devprayag Official website.
- ↑ Map of Pauri Garhwal district Pauri Garhwal District Official website.
- ↑ Devprayag Tehri Garhwal district, Official website.
- ↑ ४.० ४.१ देवप्रयाग: ३३ कोटि देवताओं का आवास
- ↑ देवप्रयाग टिहरी गढ़वाल जिला, आधिकारिक जालस्थल
बाह्य जडीसभ[सम्पादन करी]


text:
मध्यपुर ठिमी नगरपालिका
काठमाडौं उपत्यकाक भक्तपुर जिलाम रहल ऐतीहासीक नगर छी। मध्यपुर ठिमी ई ऐतिहासीक नगर कान्तीपुर आर भक्तपुरका बिचमे अवस्थित अछि। द्रुततर रूपम जनसंख्या बढरहल अछि । मध्यपुरम लगभग ६० हजार लोग बसोबास करैत अछि । मध्यपुरको टेलीफोन कोड नं. ०१ छि। बालकुमारि गा.बि.स., चपाचओ गा.बि.स.,नगदेश् गा.बि.स.,बोदे गा.बि.स.,आर लोकन्थलिगा.बि.स., ई पाचटा गा.बि.ससभ मिलाक बनल अछि ई नगरम सत्र टा वडा अछि/ अहिठामक प्रमुख स्थान् बालकुमारि मन्दिर् छि ई बालकुमारि गा.बि.समा अवस्थित अछि/ ठिमिक ;सिदिकालि मन्दिर् चपाचओ गा.बि.समा अवस्थित अछि/ नगदेश् गा.बि.समा सिदिगनेश् मन्दिर् रहल अछि/ तहिना बोदे गा.बि.समा माहालक्ष्मि आर निलबाराहि मन्दिर् रहल अछि/ दिब्यस्वोरि मन्दिर् रहल अछि/
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
एहो सभ देखी[सम्पादन करी]


text:
दिपायल सिलगढी नगरपालिका
दिपायल सिलगढी नगरपालिका नेपालक सुदूर-पश्चिमाञ्चल विकास क्षेत्र, सेती अञ्चलक डोटी जिलाम अवस्थित एकटा नगरपालिका छि । ई नगर सुदुर पश्चिमाञ्चल विकास क्षेत्रको क्षेत्रीय सदरमुकाम सेहो छि । दिपालयल सिलगढी सेती नदीक किनारम अवस्थित अछि । सिलगढीम बहत क्षेत्रीय तथा जिला स्तरीय सरकारी कार्यालयसभ रहल अछि । दिपायल सिलगढी वि.सं. २०३९ म नगरपालिका घोषणा भेल छल । एकर पहिल नगरप्रमुख शिवशङ्कर भट्ट छेलाह आ पिछ्ला नगरप्रमुख पूर्णराज जोशी छल । सिलगढीम बहत क्षेत्रीय तथा जिला स्तरीय सरकारी कार्यलयसभ रहल अछि, नगरक जनसंख्या २३,४१६ अछि । सिलगढीक टेलीफोन कोड नं.०९४ छी ।
जनसंख्या[सम्पादन करी]
नेपालक बि.स.२०६८ क जनगणना अनुसार दिपायल सिलगढी नगरपालिकाक जनसंख्या २३,४१६ अछि। तहि मध्य पुरुष ५१%, आर महिला ४९% अछि ।[१]
सन्दर्भ सामग्रीसभ[सम्पादन करी]
- ↑ "नेपाल जनगणना बि.स.२०६८", अन्तिम पहुँच नवम्बर २०१२।


text:
युनानी भाषा
युनानी वा ग्रीक (Eλλnvιkά वा Eλλnvιkή Yλώσσa,), भारोपेली भाषा परिवारक स्वतन्त्र शाखा छी, जे ग्रीक (युनानी) लोकसभद्वारा बाजल जाइत अछि । दक्षिण बाल्कनसँ विकसित भेल ई भाषाक अन्य भारोपीय भाषाक तुलनामे सभसँ लम्बा इतिहास अछि, जे लेखन इतिहासक ३४हम शताब्दीसभमे फैलल गेल अछि। अपन प्राचीन रूपमे ई प्राचीन युनानी साहित्य आ इसाईसभक बाइबलक न्यू टेस्टामेन्टक भाषा छी। आधुनिक स्वरूपमे ई यूनान आ साइप्रसक आधिकारिक भाषा छी आ करिब २ करोड लोगसभद्वारा बाजल जाइत अछि। लेखनमे युनानी अक्षरसभक उपयोग कएल जाइत अछि।
युनानी भाषा के दुईटा खास अर्थ भऽ सकैत अछि :
- प्राचीन युनानी भाषा, जेकरा एक शास्त्रीय भाषा मानल जाइत अछि।
- आधुनिक युनानी भाषा, जे युनानक राष्ट्रिय भाषा छी।
लिपिसंपादित करें
सभसँ पुरान ग्रीक "मिसेनियन ग्रीक" (Mycenaean Greek) छल जेकरा लिनियर बी (Linear B) लिपिमे लिखैत छल। एही प्रकार के दोसर प्रणाली सेहो छल जेकरा "किप्रिआट सिल्याबरी" (Cypriot syllabary) कहैत अछि।
लगभग ९हम शताब्दी ईसा पूर्वसँ ग्रीक भाषा के ग्रीक-अल्फाबेटक द्वारा लिखल जाइत अछि। पुरान ग्रीकमे केवल बडका अक्षर (upper-case letters) ही छल। छोटका अक्षरसभक विकास तँ मध्यकालमे भेल जखन स्याही के उपयोगसँ तेजीसँ कागज पर लिखए के जरूरत आएल।
आधुनिक ग्रीक वर्णमालामे २४टा वर्ण अछि। सभ वर्णसभक बडका रूप तथा छोटका रूप अछि। "सिग्मा" के दुईटा छोटका-रूप प्रचलनमे अछि।
यूनानी भाषाक साहित्यसंपादित करें
यूनान (ग्रीस) के बिना कोनो अतिशयोक्ति के अनेकार्थमे यूरोपेली साहित्य, दर्शन तथा संस्कृति के जननी कहि सकैत अछि। ग्रीक लोग अत्यन्त चतुर, मेधावी तथा साहसी छल आ हुनकर चरित्रमे शारीरिक शौर्य के साथ बौद्धिक साहसक अनुपम सम्मिश्रण छल। हुनकर साहित्य प्रचुर तथा सर्वाङ्गीण छल आ यद्यपि ओ सभक बहुतरास भाग कालकवलित भऽ चुकल अछि आ एक प्रकारसँ ओ सभक भग्नावशेष ही उपलब्ध अछि, तथापि सुरक्षित अंश ही ओ सभक गौरवक सबल साक्षी अछि। ग्रीक साहित्य पर विदेशी प्रभावसभक छाप नै अछि; ओ ग्रीक जाति के वास्तविक गुणसभ तथा त्रुटिसभक प्रतिबिम्ब अछि। राष्ट्र तथा साहित्य के उत्थान पतनक इतिहास एक ही अछि आ दुनुक सम्बन्ध अटूटअछिहै। ग्रीक भाषाक मूल स्रोत, ओ प्राचीन भाषा छी जे मानव जाति के सभ मुख्य भाषासभक उद्गम मानल जाइत अछि आ जेकर भाषाविशारदसभ "इन्डो-जर्मनिक" नाम देनए अछि। कालान्तरमे ई भाषा यूनान तथा निकटवर्ती एशिया माइनरमे अनेक प्रादेशिक भाषासभमे विभक्त भऽ गेल, जाहिमे साहित्य के दृष्टिसँ चारिटा के नाम विशेष उल्लेखनीय अछि- दोरिक, ऐवोलिक, आयोनिक, तथा ऐतिक। ग्रीक साहित्य के निर्माणमे एही चारिटा प्रादेशिक भाषासभक गौरवपूर्ण योग रहल अछि।
होमर तथा महाकाव्य साहित्यसंपादित करें
ग्रीक काव्यसाहित्यक आरम्भ होमर के महाकाव्य- "ईलियद" तथा "ओदैसी" सँ होइत अछि आ हुनकर अपन साहित्यक वाल्मीकि कहनाए अनुचित नै होएत। अन्तर केवल एतेक ही अछि जे होमर ग्रीक काव्य के जन्मदाता नै छल किया कि हुनकर पहिने सेहो एक लोकप्रिय काव्य परम्परा छल, जाहिसँ ओ प्रभावित भेल आ जेकर बिखर गेल तत्वसभक एकत्र आकङ्लित करि ओ अपन महाकाव्यसभक निर्माण केलक। विद्वानसभक मत अछि जे होमर के महाकाव्यसभक रस-रस विकास भेल आ ओकर निर्माणमे अनेकौं व्यक्तिसभक हात रहल अछि। होमर के भाषा "मिश्रित आयोनियाक" अछि आ छन्द विशेष हेक्सामीटर अछि। होमरक जन्म अनुमानत: एसिया माइनर के इस्मर्ना नामक स्थान पर ईसा के लगभग ९०० वर्ष पूर्व भेल छल। मुद्दा हुनकर जीवनगाथा अन्धकारमे अछि। हुनकर महाकाव्य वीररस पूर्ण अछि आ हुनकर पात्र देवोपम अछि। देवता सेहो मानवोचित गुणसभ तथा मनोविकारसभसँ युक्त अछि, यद्यपि हुनकर शक्ति तथा सुन्दरता अलौकिक अछि। मानवजीवनक उत्थान पतन नियति के संकेत पर निर्भर अछि यद्यपि देवगण सेहो मनुष्य के सुख दु:ख, जय तथा पराजय के निर्णायक अछि आ किछ देवताक प्रसन्न करवाक लेल वीरशिरोमणि तथा शक्तिशाली शासक (अगामेम्नन) सेहो अपन कन्याक बलिदान करि देए के लेल सहर्ष तैयार भऽ सकैत अछि। होमर के महाकाव्यसभ समस्त ग्रीक साहित्य के प्रभावित केलक किया कि प्रशिक्षित प्रचारकसभक टोली यूनान के विभिन्न भागसभमे घूमि-घूमि के जनता के आगा हुनकर पाठ करैत छल। एहन कथावाचकसभक रैप्सोदिस्त कहैत छल जे कि हातमे लारेस वृक्ष के लाठी लके कवितापाठ करैत छल आ मुख्य स्थलसभ पर अभिनय सेहो करैत छल।
होमर के प्रभाव के सभसँ सबल साक्षी हैसियत अछि जे वोयतिया के नागरिक छल आ जेकर प्रसिद्ध काव्य "कार्य ओर दिन" होमरक शैलीमे लिखल गेल अछि। यद्यपि हुनकर दृष्टिकोण वैयक्तिक अछि आ हुनकर कविता उपदेशात्मक। एहीमे ओ अपन आलसी भाई के परिश्रम तथा कृषि के उपादेयता के शिक्षा देनए अछि आ राजनीतिक क्षेत्रमे न्याय के सबल समर्थन केनए अछि। हुनकर दोसर काव्यग्रन्थ "थियोग्री" के नामसँ प्रसिद्ध अछि जेकर मुख्य विषय अछि सृष्टिक आरम्भ तथा देवतासभक विभिन्न पीढिसभक इतिहास। होमर तथा हैसियत ग्रीक पौराणिक साहित्य के परिपोषक मानल जाइत अछि आ हुनकर ग्रन्थसभसँ ई स्पष्ट अछि कि यूनानी विचार बहुदेवत्ववादसँ एक देवाधिकदेव के कल्पना के दिशामे अग्रसर भऽ चलल छल।
सन्दर्भ सामग्रीसभसंपादित करें
- ↑ "List of Declarations Made with Respect to Treaty No. 148", Council of Europe, अन्तिम पहुँच ८ दिसम्बर २००८।


text:
विदेशमंत्री सुषमा स्वराज केलथि पहिल शैक्षणिक सत्र क विधिवत उद्घाटन
कईटा देशक राजदूत, बिहार क मुख्यमंत्री आ पूर्व उपमुख्यमंत्री समेत कईटा नेता मौजूद
राजगीर। विदेश मंत्री सुषमा स्वराज शुक्रदिन यूनिवर्सिटी आफ नालंदा क विधिवत उदघाटन केलथि। एकर संगहि उच्च शिक्षा क विश्व मानचित्र पर 821 साल बाद नालंदा क एक बेर फेर उदय भ गेल। एहि अवसर पर विदेश मंत्री कहलथि
जे 800 साल बाद फेर स शुरू भ रहल एहि गौरवशाली विश्वविद्यालय क अकादमिक सत्र क उद्घाटन करब हुनका लेल गर्व क गप अछि। एहि मौके कए पाबि वो सचमुच बेहद उत्साहित छथि । इ हुनकर, बिहार क या भारत क नहि बल्कि विश्व लेल एतिहासिक क्षण अछि। हमर दायित्व अछि जे पुरान गौरव कए लौटा सकी। आइ एकर शुरुआत भ रहल अछि। एहि दौरान बिहार क मुख्यमंत्री जीतन राम मांझी आ पूर्व उपमुख्यमंत्री सुशील कुमार मोदी सेहो उपस्थित छलाह। चारि देश क राजदूत आ करीब आधा दर्जन देश क प्रतिनिधि क मौजूदगी मे राजगीर क कन्वेशन सेंटर मे आयोजित समारोह मे विदेश मंत्री कहलथि जे नालंदा कए आइ पुनर्जिवित नहि कैल गेल अछि किया त नालंदा कोनो संस्था मात्र नहि छल।
ओ कहलथि जे नालंदा एकटा परंपरा अछि आ परंपरा कहयिो मरैत नहि अछि, ओ लुप्त होइत अछि। आइ ओहि लुप्त परंपरा कए संग्रहित संरक्षित कैल जा रहल अछि।
स्वराज कहलथि जे एहि संस्थान कए फेर स बनेबाक सपना 2006 मे डॉ कलाम देखने छलाह। बिहार सरकार एकरा राज्य स्तर पर बनेबाक फैसला लेने छल मुदा एकर महत्व एक देखैत केंद्र एकरा एकटा राज्यस्तरीय संस्थान क बदले
अंतरराष्ट्रीय संस्थान बनेबाक फैसला केलक। पूर्वी एशियाई देश सब जेना एहि संस्थान क स्थापना मे मदद क प्रस्ताव देलक, खास क सिंगापुर क तत्कालीन विदेशमंत्री जार्ज यो क नालंदा प्रस्ताव स एकर महत्व कए बुझल जा सकैत अछि। ओ कहलथि जे इ संस्थान केवल पूर्वी एशिया तक सिमित नहि रहत। कईटा आओर देश एहि मे सहयोग लेल सामने आबि रहल अछि आ हम दरबाजा खोलि रहल छी। स्वराज कहलथि जे केंद्र सरकार एहि संस्थान कए विश्वस्तर क
संस्थान बनेबा लेल कृतसंकल्प अछि। ओ कहलथि जे विश्वविद्यालय क निर्माण प्राचीन नालंदा विश्वविद्यालय स 12 किलोमीटर दूर होएत। केंद्र सरकार अगिला 10 साल मे एकर निर्माण पर कुल 2727 करोड़ रुपया खर्च करत। स्वराज
कहलथि जे एयरपोर्ट सन चीज आब जरुरत नहि अनिवार्य भ गेल अछि ओकर निर्माण हेबाक चाही। एहि स पूर्व बिहर क मुख्यमंत्री जीतनराम मांझी विश्वविद्यालय शुरु भेला पर केंद्र कए धन्यवाद देलथि। मांझी नालंदा लग एयरपोर्ट लेल जमीन देबाक आ विश्वविद्यालय लेल 100 एकड जमीन आओर देबाक घोषणा केलथि। मुख्यमंत्री कहला जे एहि संस्थान क सपना नीतीश कुमार देखलथि आ बिहार सरकार शुरु स एकरा लेल यथा संभव मदद द रहल अछि, आगू सेहो दैत रहत। ओ कहला जे हुनका विश्वास अछि जे इ संस्थान क मदद स बिहार एक बेर फेर विश्व स्तर पर ज्ञान क केंद्र बनत। पहिल शैक्षणिक सत्र क विधिवत उद्घाटन स पूर्व विदेशमंत्री राजगीर क विश्वविद्यालय कैम्पस मे चलि रहल कार्य क निरीक्षण क एकटा गाछ सेहो रोपलथि हुनका मास्टर प्लान सेहो देखाउल गेल। समारोह क दौरान, विश्वविद्यालय क कुलपति गोपा सभरवाल, सिंगापुर, थाईलैंड क राजदूत आ विश्वविद्यालय कए दोबारा शुरू करेबा मे भूमिका निभानिहार कईटा देशक प्रतिनिधि मौजूद छलाह। नालंदा विश्वविद्यालय कए दोबारा शुरू करानिहार पूर्व मुख्यमंत्री नीतीश कुमार आ कुलाधिपति अमर्त्य सेन समारोह मे मौजूद नहि छलाह। उल्लेखनीय अछि जे 15टा छात्र आ आधा दर्जन संकाय सदस्य क संग एक सितंबर स कक्षा शुरू भ चुकल अछि।
( नोट : जरूर पढू कुमुद सिंह क विशेष संपादकीय- बीएचयू सन नहि भ जाए नालंदा क इतिहास )
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
Late Anima Singh
स्व: अणिमा सिंह
मार्च 9, 2016 कें आजुक बंगलादेशक सुपुत्री अणिमा धर, जे वौवाहिक बन्धन मे आबद्ध भय मिथिला धामक वरेण्य विदुषी अणिमा सिंहक नामे विख्यात छथि, तनिक एहिलौकिक यात्रा पर पूर्ण विराम लागि गेल। ई एक ऐतिहासिक दिनक रूप मे सदा-सर्वदा मन राखल जायत, राखल जयबाक चाही। मन तऽ ओहो दिन राखल जयबाक चाहैत छल जहिया ई मिथिला विभूति प्रो. प्रबोध नारायण सिंहक पत्नीक रूप मे मौथिलानी शब्द के महिमा मंडित कएने छली। किन्तु 1950 ई.क ओ दिन एतेक भास्वर, एतेक आलोकमय प्राय: नहि छल होयत ! मिथिला देश मे, मौथिली साहित्य मे एक अभूतपूर्व आलोक वर्तिकाक आविर्भाव कें बहुतो लोक गंभीरताक संग नहि लेने होयता!
अणिमाजीक पिता सरकारी सेवा मे छलथिन आ स्वभावत: हुनक बदलीक संग हिनको स्थान परिवर्तित होइत रहल। पटनाक वीमेन्स कॉलेज सँ बी.ए. आ कलकत्ता विश्वविद्यालय सँ एम.ए. कएलनि। एतहि सँ डी.फिल. सेहो कएलनि। 1950 ई. मे प्रबोध बाबूक संग विवाह। प्रबोध बाबूक प्रथम पत्नी, इलारानी सिंहक मायक 1947 ई. मे लोकान्तर भऽ गेल छलनि। 1970 ई. मे प्रकाशित भेल हिनक अप्रतिम पोथी `मौथिली लोक गीत` जे एहि विधाक आधार ग्रंथक रूप मे मानल जाइछ। वस्तुत: एहि सँ पूर्व किंवा पश्चात् एहन दोसर ग्रंथ नहि प्रकाशित भऽ सकल।
अणिमाजी एहि सँ पूर्व `मिथिला दर्शन`क सम्पादन करैत छली। 1968 ई. मे गुजरातीक विख्यात लेखक श्री शिव कुमार जोशीक `सोनल छाया`क मौथिली `स्वर्णिम छाया` अनुवाद कऽ चुकल् ार्क कए, गीत गाइन वा गायक लोकनि सँ गीत गबा, तकरा रेकर्डिंग कए कऽ आनब साधारण बात नहि छल। आ सेहो सत्तरि सँ पहिने, जखन कि यातायात एक पौघ समस्या छल आ ताहू पर एक महिलाक लेल ! विशेषता देखू जे जकरा लोकनि सँ गीत लेलनि तिनको लोकनिक परिचय पोथीक शेष भाग मे देल गेल अछि। श्रद्धार्पणक एहन विलक्षण उदाहरण कतए भेटत ! अणिमाजी स्वयं लिखौत छथि : मौथिली लोकगीतक सम्पूर्ण सम्पदाक संरक्षणक लेल कैक लाख रुपयाक आवश्यकता छैक। सरकार एहि दिश सँ उदासीन अछि और आजुक युग मे साधारण व्यक्तिक लेल ई कार्य केनाइ कल्पनातीत अछि। कैक प्रकारक गीत एहन अछि जकर संग्रह विशेष ऋतु मे अथवा विशेष अवसरे पर कैल जा सकैत अछि। एहि लेल कैक वर्ष धरि विभिन्न ऋतु मे तथा विभिन्न अवस ा छली। किन्तु हुनक कृतित्व मे सर्वाधिक महत्वपूर्ण ग्रंथ थिक `मौथिली लोक गीत।` मिथिलाक गाम-गाम जा, विभिन्न समाज सँ सम्प्र पर हमरा बारम्बार कलकत्ता सँ मिथिलाक यात्रा करै पड़ल। शनौ: शनौ: ओहि ठामक पथ-प्रान्तर, खेत-पथार आ गाँव-घर सँ परिचय बढ़ैत गेल। परिचय आत्मीयता मे परिणत भेल और संग्रहक कार्य द्रुतगति सँ बढ़ैत रहल। कैक स्थानपर लोग हार्दिक स्वागत-सम्मान केलनि तऽ कैक स्थान पर उपहासक व्यंग्यवाणक लक्ष्य सेहो बनौलनि। कैकटा गाम मे बरसात मे चुबौत छप्परक नीचा उभर-खाभर भूमि पर तथा सीलन-भरल जमीन पर राति बिताबौ पड़ल और कैक स्थान पर देवोपम सुख-सुविधा सेहो उपलब्ध भेल। कखनहुँ मार्तण्डक प्रखर उत्ताप सहैत, कखनहुँ वर्षण-सिक्त, कर्दम लिप्त पथक व्यवधान कें तिरस्कृत करैत और कखनहुँ यान-वाहनक अभाव मे पौरे चोरबटिया सभक दूरी नापौत हम एक गाम सँ दोसर गाम मे घूमौत रहलहुँ और अपन काम करैत रहलहुँ। शारीरिक, मानसिक तथा प्राकृतिक विपर्यय प्रति पग मे बाधा पहुँचौलक। बाधा सँ उत्साह आरो बढ़ल। विशाल धन राशि और जीवनक बारह वर्ष लगा देबाक पश्चात् हम देखलहुँ जे उत्कृष्ट कोटिक तीन हजार सँ अधिक गीतक संग्रह नहि भऽ सकल और ई संग्रह पूरा कार्यक शतांशो नहि अछि। हम अपन प्रयासक क्षुद्रताक कारण लज्जित तथा कत्र्तव्यक दायित्वक प्रति सजग छी।` आश्चर्यक विषय जे हिनका सँ पूर्व एहि विषय पर, एकर महिमा-महत्ता-गुणवत्ता पर आन ककरो ध्यान नहि गेलौक। एकरा जँ दोसर तरहे कही तँ लोकभाषाक एहि अनमोल रत्नभंडार के मान्यता देबाक पक्ष मे मिथिलाक प्रबुद्ध वर्ग छलाहे नहि। स्मरण करू चर्यापद, ज्योतिरीश्वरक वर्णरत्नाकर आ कविपति विद्यापतिक पदावलीक कथा। पोथीक आशीर्वचन मे डॉ. सुभद्र झा लिखौत छथि : … ई संग्रह कोनो जाति विशेष मे प्रचलित गीतक संकलन नहि थीक तथा ने कोनो विशेष लक्ष्य के ध्यान मे राखि कएल गेल अछि। ई तऽ सम्पूर्ण मौथिली जीवनक अएना थीक, मौथिली संस्कृतिक प्रतिरुप थीक, मिथिलाक वास्तविक इतिहास थीक, मिथिलाक सामाजिक विज्ञान थीक तथा एहि मे मिथिलाक वास्तविक चित्र पाठक के सहज भेटि जएतौन्हि, मौथिलक लक्ष्य की, मौथिलक आदर्श की, मौथिलक दिनचर्या की, जे चाही से ज्ञात भए जाएत।` द फॉरमेशन ऑफ द मौथिली लैंगुएज` केर रचनाकार सुभद्र बाबूक मानसिकता सन यदि किछुओ प्रबुद्ध मौथिलक रहैत तऽ निश्चिते आइ दोसर दिन रहितौक। कखनो काल सोचौत छी जे ज्ञान-विज्ञानक भूमि मिथिला मे दीनेशचन्द्र सेन, विद्यासागर, आशुतोष मुखोपाध्याय, राखालचन्द्र सरकार आदि सन कोनो भू-भाषा प्रेमीक जन्म किएक नहि भेलौ !
बंगलाक विशिष्ट भाषाविद सुकुमार सेन अपन आशीर्वचन मे लिखौत छथि- Eastern Indian languages are very rich in folk verses and songs and among them Maithili perhaps tops the list. Attempt had been made to collect the folk songs in Tirhut but none had been wholehearted until Dr. Mrs. Anima Sinha came to the field.
रवीन्द्र भारती विश्वविद्यालयक पूर्व उप-कुलपति डॉ. रमा चौधरीक अनुसार : Folk Literature is of immense value. Springing as it does from the very hearts, from the innermost souls, from the hidden cores of the common-folk, it is entirely free from artificiality, pomposity or sophistication of any kind whatsoever, and thus, represents the Culture of a country in simplest, yet sweetest forms. Hence, it is that to know its culture and civilisation well, we have to know essentially its folk-literature well, also. आ एही सभ विषय-बात के ध्यान मे रखौत प्रबोध बाबू अणिमा सिंहजी के एहि असाध्य साधनक लेल प्रेरित कएने होएथिन, एहि विश्वासक संग जे ई तकरा करबा मे सक्षम छथि। आ अचरजक बात नहि जे अणिमाजी अपन सम्पूर्ण श्रद्धा-समर्पणक संग ताहि मे अप्रतिम सफलता प्राप्त करैत मौथिली साहित्यक इतिहास मे अमरत्व पओलनि। वस्तुत: ई एक एहन दृष्टान्त थिक जे अभिनव थिक, अतुलनीय थिक आ मिथिला मे त` दोसर नाम नहिञे भेटत।
अणिमाजीक एहि दू गोट पोथीक अतिरिक्त आर तीन गोट लोकगीतक पोथी छनि, किन्तु सभ ताही समयक। पश्चात् ई छोट-पौघ कतेको रचना कएलनि जे विभिन्न पत्रिका-स्मारिका सभ मे छिडि़ऐल अछि। हिनक पोथी नहि ऐबाक कारण अछि हिनक आदर्श पत्नी, आदर्श माता, आदर्श मातामहीक दायित्व के पूर्ण करब, आदर्श शिक्षिकाक भूमिका निमाहब। आ ई काज जे कतेक महत्वक अछि से कहबाक प्रयोजन नहि। अपना समाज मे सतमायक मादे जे भ्रान्ति अछि अणिमा जी तकर उत्तर छलीह। जेठ बालक रवीन्द्र भवनक प्राध्यापक आ छोट आयकर विभागक प्रिसिंपल कमिश्नर – एकर पृष्ठभूमि मे हिनक अवदान कें केना अस्वीकार कएल जायत ! एक बेर ओ अपने कहने छली जे अंक गणित मे हुनका शत-प्रतिशत नम्बर अबौत छलनि, परंच से छोडि़ ई हिन्दी पढ़लनि, हिन्दीए पढ़ौलनि। किन्तु मिथिला-मौथिलीक सम्बन्ध हिनक स्नेह मे कोनो परिवर्तन नहि भेल। एक बेर ओ स्वयं कहने छलीह जे जखन सिनेमा देखए जाथि आ कोनो बात बोधगम्य नहि होनि तऽ प्रबोध बाबू सँ पुछथिन। प्रबोध बाबूक उत्तर होइतनि जे मौथिली मे पुछू आ मौथिली मे पुछलाक बाद ओ बुझा दितथिन। सिखौक ई अभिनव कला ! मन पड़ैछ जे गोविन्द बाबूक पुरस्कृत पोथी `सामाक पौती`क गौरी सेन अनुवाद केने छलथिन, मुदा भूल-भ्रान्तिक कारणे ई तकरा आपस क` देने छलथिन। पश्चात् रमण जीक फोन आयल, ऑफिस मे नवीन जी पहुँचला – कहुना अणिमाजी पोथी पास कऽ देथिन से आग्रह करऽ लेल। पोथी फेर आएल छलौ। अणिमाजी के फोन कएल आ फेर एक दिन हुनका घर जा 10 बजे सँ पाँचबजे धरि रहि ओकरा संशोधन कय पठाओल गेलौ आ `झाँपी` नामे पोथी छपलौ। सामा-चकेबा बंगाल मे नहि होइत छैक तें `पौती`क अभाव। मौथिली रंगमंचक ओ अध्यक्षा छलीह। मिथिला दर्शन जे फेर सँ प्रकाशित भेल तकर समस्त रचनाक एक बेर प्रूफ देखि हम हुनका पठा दैत छलियनि आ ओ एक-एक पाँति मिला कें देखौत छली। सत्य कही तऽ मिथिला दर्शनक पुन: प्रकाशन जेना हुनका नव जीवन प्रदान कएने होनि। बेस उत्साहित छली। हिनक अवदान-योगदानक स्वीकृति स्वरूप कलकत्ताक विद्यापति स्मारक मंच एवं मिथिला सांस्कृतिक परिषद् हिनका अभिनन्दित कएने अछि, स्मारपत्र प्रदान कएने अछि।
15 सितम्बर 1924 ई. के हिनक जन्म भेल छलनि आ 09 मार्च, 2016 के दिवंगत भऽ गेली। मास तीनेक अस्वस्थ छली। हिनक निधनक संगहि कलकत्ता मौथिली आन्दोलनक एक अध्याय पर यवनिकापात भऽ गेल अवश्य मुदा अपन कृति मे ई तावतधरि जीवित रहती यावतधरि मौथिली भाषा, मौथिली साहित्य आ संस्कृति एवं अपन भू-भाषा प्रेमी मौथिल समाजक अस्तित्व अक्षुण्ण रहत। कारण संसार सत्य छैक। जन्मक संग मृत्यु भनहि स्वाभाविक होइ किन्तु कृति तँ चिरजीवी होइत अछि, कालातीत होइत अछि।
Late Anima Singh
Founder-Editor : Mithila Darshan
Smt. Anima Singh (nee, Dhar) was born on 15th of September 1924 at Bombay to late Sri Suresh Chandra Dhar and Smt. Pankaj Dhar. As her father was employed with the Department of Military Accounts, a job requiring frequent transfers, Animaji’s early years were spent in various towns of northern India such as Meerut, Faizabad, Dehradun, Agra, etc.
Consequently, she had her schooling in all the aforesaid towns, ultimately completing her Matriculation from Agra in 1941. Always a meritorious student, she was awarded the merit scholarship for her performance in the Matriculate examination. Animaji passed her Intermediate examination in Arts from Meerut in 1943. In the same year, the family moved to Patna where she enrolled for her B.A. degree at the Patna Women’s College.
However, disaster struck the family soon thereafter when Animaji’s mother passed away. Being the eldest daughter in a family of ten siblings, Animaji was burdened with the responsibility of bringing up all the younger brothers and sisters who looked up to her as the anchor as well as a role model. In 1946, in the midst of economic hardship and familial responsibility, she completed her graduation from Patna University topping the University with distinction.
In the meanwhile the family had shifted to Calcutta in the midst of great political and social turmoil caused by the aftermath of the Great Bengal Famine of 1943, the end of the Second World War and the impending partition of India. It was here that Animaji had a first hand experience of being a part of India’s struggle for freedom. It is an index of her political awareness that Animaji along with her sisters were called upon to sing bhajan at Mahatma Gandhis’ prayer meeting held in Calcutta in August 1947.
Around this time, Animaji’s father retired from service, leaving the family in dire financial straits. All this compelled her to suspend her higher studies and take up the job of a school teacher at Jalan Girls High School, Calcutta. Soon she was appointed the Headmistress of Mahila Shilpa Vidyalaya, a school at Chhapra in Bihar where she lived and worked for almost a year.
But her yearning for higher education made Animaji give up her job in 1948 and enroll in the University of Calcutta for Post Graduate Degree in Hindi literature. It was in the course of her studies for the M.A. Degree that she met and ultimately married her course mate Prabodh Narayan Singh. Married in 1950, Prabodh Babu and Animaji have two sons viz. Uday and Ajay.
Animaji’s involvement with the Maithili language movement began soon after her marriage when she and Prabodh Babu launched Mithila Darshan, the quarterly literary journal in Maithili. It was only due to the active involvement of Smt. Anima Singh on its editorial board and the intellectual ground work done by her that Mithila Darshan could be published consistently over the years. Animaji was the mainstay of the printing press established by Prabodh Babu from which so many important literary works in Maithili and Hindi were published. However, the most significant achievement of Animaji was her seminal work on Maithili folksongs for which she was awarded the Doctorate of Philosophy by the University of Calcutta in 1962.
Animaji’s painstaking effort to compile Maithili folk songs by undertaking tedious journey on the bullock cart along the length & breadth of Mithila is remembered to this day. Her well researched anthology of folk songs has also been published by the Sahitya Akademi and remains the most authentic and comprehensive work in this field. Apart from her Ph.D. thesis, Animaji has also authored a Maithili novel titled Swarnim Chhaya (translated from Gujarati) and a collection of short stories titled ‘Nari’. In recognition of her contribution to Maithili, specially in the realm of folk culture, she was awarded the Upendracharya Gold Medal in August, 1971 by Maithili Sahitya Sansthan, Patna and again felicitated by Chetana Samiti, Patna with a Tamra Patra in Novebmber, 2000.
Animaji has also been one of the leading lights of Akhil Bharatiya Mithila Sangh established in 1950s to spearhead the movement for the recognition of Maithili language. Although she has always desisted from holding any office in the organization, her support and involvement had contributed substantially to the furtherance of the cause of Maithili. The role played by Animaji’s home at Lake Gardens Kolkata in the progress of Maithili theatre movement in the 1960’s & 1970s is undisputed.
Although Animaji retired from Lady Brabourne College, Calcutta in 1990 after an academic career spanning 40 years, she continued to take active interest in ensuring media presence for Maithili language, literature and the arts by venturing into the field of audio-visual media. After the demise of her husband Prabodh Babu in 2005, Animaji produced the first ever television serial in Maithili titled ‘Nain Na Tirpit Bhel’ under the banner of Mithila Darshan Media Pvt. Ltd. The serial commenced on Doordarshan Bihar in February 2008 and ran for 78 episodes. Besides, Animaji also produced a three-part documentary titled Mithilak Prabodh Babu, four short films based on classic stories and a Maithili music album. It is a testimony to her commitment to Maithili that the Mithila Darshan magazine was re-launched in 2009 as a bi-monthly journal and continued to be published till her demise in 2016.
Animaji passed away in Kolkata on 9th March, 2016 at the ripe old age of 92 years.


text:
यूनिवसिर्टी आॅफ एनिमल रिसोर्सेज लेल पटना मे ताकल जा रहल अछि जमीन
मछली पालन लेल विकसित होएत 25 लाख हेक्टेयर चौर
पशु चिकित्सक क पद पर नियमित नियुक्ति शीघ्र
पटना : मुख्यमंत्री नीतीश कुमार कहला अछि जे उत्तर बिहार मे मत्स्य महाविद्यालय क स्थापना कैल जाएत, जेकरा लेल शहर आ स्थानक चयन कैल जाए। मुख्यमंत्री कहा जे इ महाविद्यालय यूनिवसिर्टी आॅफ एनिमल रिसोर्सेज स संबद्ध होएत। एकर संगहि ओ पटना मे प्रस्तावित यूनिवर्सिटी आॅफ एनिमल रिसोर्सेज क गठन संबंधी विधेयक शीघ्र तैयार कैल जाए आ एकरा लेल स्थल क निर्धारण जल्द स जल्द कैल जाए। मुख्यमंत्री नीतीश कुमार 1, अणे मार्ग मे पशु आ मत्स्य संसाधन विभाग क उच्चस्तरीय समीक्षा बैसार क दौरान इ गप कहलाह। बैसार क बाद सचिव पशु आ मत्स्य संसाधन संतोष कुमार मल्ल कहला जे मुख्यमंत्री इ सेहो निर्देश देलथि अछि जे मत्स्य उत्पादन क संभावना वाला क्षेत्र लेल योजना कए पुनर्गठित कैल जाये आ प्रखण्ड स्तरीय मत्स्य पदाधिकारी क पद क सृजन कैल जाये। 25 लाख हेक्टेयर चौर क्षेत्र जे जलप्लावित रहैत अछि, कए सेहो मत्स्य पालन लेल विकसित कैल जाए। एहन क्षेत्र कए एना विकसित करबाक योजना बनाउल जाए जे मत्स्य पालन क संग-संग मुर्गीपालन, पौधारोपण आ बागवानी एक संग भ सकए। ज्ञात हुए जे इसमाद अपन रिपोर्ट मे इ कहि चुकल अछि जे माछ उत्पादन पर सरकारक नीति मे कईटा गलती अछि जाहि स दरभंगा प्रक्षेत्र मे 3 हजार स बेसी पोखरि मे माछ नहि पोसल जा रहल अछि। एकरा इसमाद क खबरि क असर त नहि कहल जा सकैत अछि, मुदा इ जरूर जे सरकार अपन नीति मे बदलाव करबाक फैसला लेलक अछि जाहि स मिथिला कए लाभ भेटत।
बैसार मे मुख्यमंत्री निर्देश देलथि जे पशुपालन विभाग मे रिक्त पशु चिकित्सक क पद पर नियमित नियुक्ति शीघ्र कराउल जाए। ओ कहला जे नियुक्ति मे संविदा पर काज क रहल लोक कए प्राथमिकता देल जाए। बैसार मे मुख्यमंत्री निर्देश देलथि जे मुंगेर मे डेयरी क संभावना कए तकबा लेल डेयरी प्रोजेक्ट कए सृजित करबा लेल पहल कैल जाए। मुख्यमंत्री निर्देश देलथि जे गौशाला विकास लेल गौशालावार विस्तृत परियोजना तैयार कैल जाए ताकि गौशाला क विकास भ सकए।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
आजाद भारत मे भेल सबस लंबा सुनवाई, छल पहिल राजनीतिक हत्या ।
नयी दिल्ली । उन्तालिस साल पहिने भेल पूर्व केंद्रीय रेल मंत्रीनारायण मिश्र हत्याकांड मामला मे कड़कड़डूमा कोर्ट फैसला सुरक्षित राखि लेलक अछि । जिला जज विनोद गोयल कहला, दूनू पक्ष कए अगर किछु कहबाक अछि त ओ हफ्ता क भीतर अपनअपन लिखित दलील हुनका द सकैत छथि । कोर्ट संभवत: 10 नवंबर कए फैसला सुना देत ।
ज्ञात होए जे दू जनवरी 1975 कए बिहार क समस्तीपुर रेलवे स्टेशन क 4 नंबर प्लेटफार्म पर आयोजित समारोह मे भेल बम ब्लास्ट मे पूर्व रेल मंत्री आ दरभंगा क तत्कालीन सांसद एल एन मिश्र गंभीर रूप स घायल भए गेल छलाह । अगिला दिन हुनकर मौत भ गेल । दू सौ स बेसी गवाही एहि मामला मे भ चूकल अछि । मुख्य आरोपी आनंदमार्गी म संतोषानंद अवधूत, सुदेवानंदा अवधूत, रंजन द्विवेदी आ गोपालजी छथि । आरोपी अपन बचाव मे 40 टा गवाह कए अदालत मे पेश केलथि । एकर चार्जशीट सीबीआइ पटना मे एक नवंबर, 1977 कए दायर केने छल । सुप्रीम कोर्ट एहि मामला कए 1979 मे बिहार स दिल्ली क अदालत मे स्थानंतरित क देलक । आरोपी दर्ज एफआइआर कए रद्द करबाक मांग सुप्रीम कोर्ट स केने छलाह जेकरा कोर्ट 17 अगस्त 2012 कए खारिज कए देने छल । गौरतलब अछि जे सुप्रीम कोर्ट एहि मामला कए जल्द निपटारा करबाक लेल एकर रोज सुनवाई करबाक आदेश जारी केने छल । सितंबर 2012 मे एकर सुनवाई कड़कड़डूमा कोर्ट मे शुरु कैल गेल छल ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa